text:
Posted in
23.30
CONTOH DONGENG BAHASA SUNDA
Dongeng
Bahasa Sunda " Si Kabayan Dicukur"
si kabayan teh kandulan pisan. ari kandulan teh
jahe=jago he-es (beuki sare), teu kaop nyangkere atawa nyarande sok ker wae
kerek.
sakali mangsa si kabayan teh di cukur. di
cukurna handapeun tangkal gede disisi jalan supratman. ari tukang cukur teh
ruruntuk dalang, tadina hayang jadi dalang tapi teu kataekan, kalah jadi tukang
cukur. teu wudu payu nyukurna teh da eta ari nyukur sok bari ngadalang.
si kabayan ti barang gek diuk dina korsi
panyukuran geus lelenggutan wae nundutan. saperti biasa tukang cukur teh ari
ceg kana gunting jeung sisir tuluy wae ngabuih… ngadalang, pok na teh…. “tah
kacatur keun di nagara alengka, rajana jenengan Dasamuka…. ari dasa hartina
sapuluh… ari muka eta hartosna beungeut atanapi raray… “. si kabayan nu keur
ngalenggut ngarasa ka ganggu ku nu keur ngadalang, bari heuay si kabayan
nyarita “pondokeun wae mang…” trek-trek tukang cukur teh ngaguntingan
buuk si kabayan bari pok deui… ” ari geus kitu… eta Dasamuka teh bogoh ka dewi
Sinta, geureuhna sri Rama… ” “pondokeun wae mang…”ceuk si kabayan nyaritana
selang seling antara inget jeung heunteu bakating ku tunduh, teu lila reup deui
sare….. lilir sakeudeung, tukang cukur teh keur ngadongeng keneh, ..” urang
tunda dewi Sinta nu keur di Alengka, sabab di paling ku Rahwana…. caturkeun sri
Rama….” si kabayan asa ka ganggu sarena terus nyarita bari lulungu “pondokeun
mang….”….terus reup deui peureum. trek..trek tukang cukur ngaguntingan buuk si
kabayan bari nuluykeun ngadongengna. ari tiap si kabayan lilir, tukang cukur
teh keur ngabuih keneh wae ngadalang, tapi ari leungeunna mah tetep teu
eureun-eureun ngaguntingan buuk si kabayan. si kabayan keuheuleun pisan sabab
sarena kaganggu ku sora tukang cukur, nu sakapeung sok ngagerem nurutan sora buta
atawa ngajerit nurutan sora dewi sinta basa di paling ku Rahwana… antukna si
kabayan ngambek ka tukang cukur bari nyarita ” ceuk aing ge
pondokeun…pondokeun…” tukang cukur nembalan “dipondokeun kumaha ieu geus lenang
kieu..” ari ret si kabayan kana eunteung enya wae sirahna geus gundul teu sa
lembar-lembar acan, puguh wae si kabayan teh ambek “nu dipondokeun teh dongeng
maneh lain lain buuk aing…” si kabayan morongos, tukang cukur nembalan bari
nyentak “bongan sorangan, naha atuh sare wae batur di gawe teh, lain nuhun di
embohan ku dongeng teh…” ngan hing wae si kabayan teh ceurik bakating ku
handeueuleun jaba ari balik ku barudak di poyokan bari di abring-abring
“…penjol….penjol….”
Dongeng bahasa sunda, si kabayan
ngalamun
Mitoha si kabayan keuheuleun
pisan, sabab si kabayan sok ngalamun wae. di gawe bari ngalamun, dahar bari
ngalamun, mandi bari ngalamun komo di pacilinganmah mani beuki anteng ngalamuna
teh…
sakali mangsa si kabayan manggih
endog meri, ngagoler dina jarami di sawah mitohana, si kabayan atoheun pisan,
gancang endog meri teh di bawa kaimah de
tembongkeun ka pamajikanana.
“sukur, ka dieu urang kulub, keu
si encid (budakna red.)” ceuk pamajikan si kabayan.
“montong” tembal si kabayan,
“anggurmah rek di pegarkeun, di pilukeun kana hayam bapa, nu ayeuna keur
nyileungleum” tembal si kabayan. ti dinya endog teh di teundeun hareupeunnana
bari di taksir.
“kumaha akang wae atuh, ngan
ayeuna mihape budak, uing rek ngisikan heula” ceuk pamajikan si kabayan bari
ngajinjing boboko rek ngisikan di pancuran.
si kabayan cingogo di harudum
sarung bari nyanghareupan endog. budak mah di antep wae sina kokorondangan dina
palupuh, ari manehna anteng ngalamun deui, kieu ngalamuna teh….
“endog teh pasti megar, heug
bikang, engke pasti ngendog deui. umpamana wae ngendogna sapuluh terus di
pegarkeun deui, megar deui jadi boga sabelas meri tah, pek kabeh ngendog deui,
mun endogna sapuluhan jadi boga 110 endog, beuki lila meri teh beuki loba.
endogna oge pasti beuki loba. aing rek jadi bandar endog, endog di jualan aing
jadi loba duit. duitna di beulikeun domba bikang. domba na baranahan tepi ka
aing loba domba, dombana di jual kapasar, terus di beulikeun munding sarakit,
munding oge baranahan, aing bakal loba munding… adeuh..huhuy… munding aing mani
rendang di sawah…….”
keur kitu, geprak wae endog si
kabayan teh di baledog ku pamajikanana tepi ka peupeus, sihoreng endog teh
kacingcalang.
“kabayan, cing atuh kana ngalamun
teh mani kamalinaan, tuh tenjo si encid mani buncunur sirahna tidagor kana
tihang, da di antep wae…”
si kabayan kalahka molotot ka
pamajikannana.
“kunaon munding aing di ruksak ku
maneh..? rasakeun ieu paneunggeul..” ceuk si kabayan bari ngamang-ngamang sapu.
pamajikan si kabayan sieuneun,
tuluy lumpat ka imah kolotna, bari ngais budak. si kabayan ngudag bari angger
ngamang-ngmang sapu.
mitohana norojol ti imah, tuluy
nanya ka si kabayan.
“ku naon maneh teh kabayan kawas
nu teu eling..”
“bongan munding uing di ruksak ku
si iteung..”
“na timana maneh boga munding…?”
“pan tina ngajual ladang endog
asal na mah..” tembal si kabayan
“bohong ketang, ngalamun wungkul,
barina ge endogna kacingcalang..” si iteung nambalang
“euh kitu..” ceuk mitoha si
kabayan..” paingan atuh kebon aing, mani ledug di ranjah munding, ari maneh
boga munding mah, hayoh gantian, mun teu di gantian di laporkeun ka pulisi..”
“ampun pa..” ceuk si kabayan ”
abdimah teu gaduh bulu-buluna acan munding teh, eta mah lalamunan. hayu iteung
urang balik..” si kabayan ngajak balik kapamajikanana.
mitohana gogodeg.
isukna si kabayan dititah ngala
kalap ku mitohana, tina sapuluh kalapa, si kabayan bakal di buruhan kalapa sa
hulu. si kabayan atoheun pisan, terekel wae naek kana tangkal kalapa rek ngala
kalapa nu kolot.
barang nepi ka luhur tuluy diuk
sidengdang dina sela-sela dahan kalapa, teng wae ngalamun.
“buruh ngala kalapa rek di jual,
ladangna di beulikeu kana endog hayam, tuluy di pegarkeun, pek di ingu. hayamna
beuki loba, endogna ge rea deuih, endog di jual ka pasar, aing jadi bandar
endog. tina ladang endog aing rek meuli domba, domba oge ngareaan…. aing jadi
bandar domba, tina bati domba aing rek meuli munding… eh ketang moal, moal
meuli munding bisi ngaruksak sawah mitoha… ah rek meuli kuda wae. kudana kuda
balap.. kuda ustrali nu jangkung tea, aing jokina…plok..plok kudana di
lumpatkeun…”
bari ngalamun kitu teh si kabayan
reurendeukan dina palupuh kalapa.
“kuda teh beuki tarik lumpatna…
horseh kotoplak…kotoplak……” sikabayan beuki motah wae diukna dina palapah
kalapa, tepi ka palapah teh pepelenoyan. kulantaran motah teung palapah teh potong,
sikabayan ngoleang kabawa ku palapah kalapa. gebrus wae ka balong. untungna
kalapa teh sisi balong, si kabayan pipina bared keuna regang awi, sukuna
tipalitek, untung teu maot oge.
ti harita sibayana kapokeun deui
ngalamun dina tangkal kalapa…..
Dongeng
bahasa sunda, si kabayan ngala tutut
Cék Ninina, “Kabayan ulah héés
beurang teuing, euweuh pisan gawé sia mah, ngala-ngala tutut atuh da ari nyatu
mah kudu jeung lauk.”
Cék Si Kabayan, “Ka mana
ngalana?”
Cék ninina, “Ka ditu ka sawah
ranca, nu loba mah sok di sawah nu meunang ngagaru geura.
Léos Si Kabayan leumpang ka sawah
nu meunang ngagaru. Di dinya katémbong tututna loba, lantaran caina hérang,
jadi katémbong kabéh. Tututna pating golétak. Tapi barang diteges-teges ku Si
Kabayan katémbong kalangkang langit dina cai. Manéhna ngarasa lewang neuleu
sawah sakitu jerona. Padahal mah teu aya sajeungkal-jeungkal acan, siga jero
sotéh kalangkang langit. Cék Si Kabayan dina jero pikirna, “Ambu-ambu, ieu
sawah jero kabina-bina caina. Kumaha dialana éta tutut téh? Lamun nepi ka teu
beunang, aing éra teuing ku Nini. Tapi éta tutut téh sok dialaan ku jalma. Ah,
dék dileugeutan baé ku aing.”
Geus kitu mah Si Kabayan léos
ngala leugeut. Barang geus meunang, dibeulitkeun kana nyéré, dijejeran ku awi
panjang, sabab pikirna dék ti kajauhan baé ngala tutuna moal deukeut-deukeut
sieun tikecebur. Si Kabayan ngadekul, ngaleugeutan tutut méh sapoé jeput, tapi
teu aya beubeunanganana, ngan ukur hiji dua baé. Kitu ogé lain beunang ku
leugeut, beunang sotéh lantaran ku kabeneran baé. Tutut keur calangap,
talapokna katapelan ku leugeut tuluy nyakop jadi beunang. Lamun teu kitu mah
luput moal beubeunangan pisan, sabab ari di jero cai mah éta leugeut téh teu
daékeun napel, komo deui tutut mah da aya leuleueuran. Di imah ku ninina
didagoan, geus ngala salam, séréh jeung konéng keur ngasakan tutut. Lantaran
ambleng baé, tuluy disusul ku ninina ka sawah. Kasampak Si Kabayan keur
ngaleugeutan tutut.
Cék ninina, “Na Kabayan, ngala
tutut dileugeutan?”
Cék Si Kabayan, “Kumaha da sieun tikecebur,
deuleu tuh sakitu jerona nepi ka katémbong langit.”
Ninina keuheuleun. Si Kabayan
disuntrungkeun brus ancrub ka sawah.
Cék Si Kabayan, “Heheh él da
déét.”
Kuya
Nyieun Suling
Sakadang kuya manggih tulang maung ti
leuweung. Ceuk pikirna alus lamun
dijieun suling. Ngan kusabab
menehna mah teu bisaeun ngaliangan, kapaksa menta
tulung ka sakadang bangbara. Sanggeus diliangan tulang
maung teh bisa ditiup.
“Tret trot tret trot,
suling aing tulang maung,
diliangan ku bangbara,
torotot heong.”
Ngan ceuk pikir kuya masih keneh kurang
alus, kudu ditroktrokan heula. Harita
keneh manehna nepungan sakadang
caladi. Kabeneran caladi teh daekeun. Sanggeus
ditroktrokan mah suling teh rada
alus.
“Tret trot tret trot,
suling aing tulang maung,
diliangan ku bangbara,
ditroktrokan ku caladi,
torotot heong.”
Sakadang kuya ngarasa can sugema, sabab
ceuk rasana suling teh tacan sampurna. Keur nyampurnakeunana kudu dipasieup
heula. Ceuk dina pikir kuya nu ahli masieup teu aya deui lian ti sakadang
sireupeun. Harita keneh kuya indit nepungan sireupeun. Sanggeus dipasieup
suling teh ditiup deui.
“Tret trot tret trot,
suling aing tulang maung,
diliangan ku bangbara,
ditroktrokan ku caladi,
dipasieup ku sireupeun,
torotot heong.”
GAGAK HAYANG KAPUJI
Aya gagak maling dengdeng ti
pamoean. Geleber hiber bari ngaheumheum dengdeng tea kana tangkal dadap sisi
lembur. Kabeneran harita katangeneun ku anjing nu kacida kabitaeunana da puguh
kabeukina. Kusabab kitu, ku anjing disampeurkeun. Tapi sanggaus anjing aya
dihandapeun, boro-boro ditanya teu direret-reret acan.
Anjing mikir piakaleun supaya dendeng
tea kapimilik ku manehna. Sanggeus manggih anjing ngomong, Leuh aya manuk
alus-alus teuing. Pamatukna panjang bulu hideung tapi mani lemes kitu. Manuk
naon nya ngaranna? Kawasna mah moal aya tandingna dibandingkeun jeung
cendrawasih ge moal eleh.”
Mimitina mah omongan anjing teh teu
didenge . Tapi sanggeus aya omongan moal eleh ku cendrawasih, gagak atoheun
pisan. Manehna kungsi beja yen cendrawasih teh
manuk pang hadena. Tapi ceuk anjing manehna moal eleh”. Kitu nu matak
manehna ngarasa ngeunah kupamuji anjing. Malah ceuk pikirna deui asa haying
ngabagi dengdeng jeung anjing. Ngan kusabab hese meulahna kahayangna teu
kalaksanakeun.
Anjing nempo beungeut gagak marahmay
sanggeus dipuji ku manehna. Ceuk pikirna pasti usahana hasil. Ceuk pikirna deui
naon hesena muji-muji keur ngahontal kahayangna.Kusabab kitu pok deui
anjing,”Lamun daekeun mah haying nyobat jeung manuk nu sakitu lucuna. Ngan
rumasa sorangan mah sato hina. Saumur-umur kudu ngadunungan, sare digolodog,
rajeun manggih hakaneun oge pasesaan. Tapi najan teu bisa nyobat oge jeung
manuk lucu, atuh ngadenge-ngadenge sorana. Meureun moal panasaran teuing!”.
Barang ngadenge pamuji anjing anu
sakitu ngeunahna, gagak poho keur ngaheumheum dengdeng, ngan ngong we disada,
“Gaak Gaaak” cenah. Atuh barang engab pamatukna barang pluk we dengdeng
teh murag. Anjing gancang nyantok
dengdeng nu murag tea tuluy dihakan di nu bala.
Gagak nu hanjakaleun mah teu ditolih.
Sababaraha jongjonan gagak teh cindekul we dina dahan bari ngararasakeun teu
ngeunahna ku kalakuan anjing. Manehna karek ngarti yen anjing muji bebeakan
teh haying dengdeng nu keur diheumheum
ku manehna.
Ti dinya mah geleber gagak
teh hiber kana tangkal kai rek neangan
hileud keur ganti dengdeng nu disantok ku anjing.
Kuda
Hade Budi
Aya Maung eukeur mah geus kolot
katambah gering, ngalungsar handapeun tangkal kai bari gegerungan. Sato-sato nu
kungsi menang kanyeri ti manehna ngarumpul ngariung nu keur gegerungan tea.
Ceuk Munding, “Ah siah make gegerungan! Rek nyambat ka saha? Moal aya nu
nyaaheun ka sia mah! Sato jahat!” Munding ngomongna kitu bari ngagadil nu keur
gegerungan. Nempo kalakuan Munding kitu sakur sato nu harita aya di dinya
sareuri akey-akeyan.
Kabeh sato nu aya di dinya
ngaheureuykeun Maung nu keur sakarat, kajaba sakadang Kuda. Nempo sato-sato
sejen galumbira teh manehna mah ukur gogodeg. Ceuk Domba, “Kunaon sakadang Kuda
kalah gogodeg kitu? Lain tejeh tah si Belang teh ku sampean! Lain baheula si
Belo ditekuk?” Tembal Kuda, “Kaula mah lain teu ngewa kana kalakuan Maung teh.
Ngan waktu ieu kaayaanana pan keur gering parna. Manehna teh keur sakarat,
sakeudeung deui oge paeh. Kuduna mah sato nur keur sakarat teh ulah
dihareureuykeun kitu. Meureun ceuk batur teh, rajeun aya kawani ka anu keur
sakarat!” Sanggeus ngadenge omongan Kuda kitu, sakur sato nu aya di dinya jempe
sarta patinglaleos ka leuweung deui.
Dicutat tina: Bacaan Barudak “Kuda Hade Budi”
Sasakala
Heulang Ngahakan Hayam :: Dongeng
ilustrasi: MangleBaheula aya dua
sobat nya éta heulang jeung hayam jago. Duanana nyobat pisan, tara pahiri-hiri
sok silah tulungan. Unggal poé ogé manéhna sok babarengan néangan hakaneun.
Dina hiji poé, nalika keur
néangan hakaneun teu kanyahoan aya ajag nyampeurkeun rék ngerekeb hayam jeung
heulang. Heulang gancang luncat terus hiber. Tapi hayam najan lumpat ge da teu
bisa hiber diudag-udag terus.
Nempo kitu, heulang buru-buru
ngabantuan sobatna nyakaran ajag ku kuku-kukuna. Nepikeun ka awak ajag téh
garetihan. Hayam nyumput dina guha da ari geus garetihan mah ajag téh teu
ngudag deui. Lila-lila mah ajag terus mulang ka baturna.
“Kaluar sobat, da ajag téh geus
kabur,” ceuk heulang ka sobatna.
“Nuhun pisan heulang geus mantuan
kuring,” ceuk hayam.
Ti harita hayam jago jadi
borangan jeung resep nyorangan. Hayam karék sadar yén heulang boga pangabisa
anu punjul ti manéhna. Heulang bisa ngapung.
“Euh ngeunah pisan euy lamun bisa
ngapung,” gerentes hayam dina haténa.
Mang poé-poé hayam mikiran heulang
anu bisa ngapung, basa manéhna rék dikerewek ku ajag. Keur kitu teu kanyahoan
heulang datang tina tatangkalan saluhureun tempat cicing hayam jago.
“Ku naon sobat, sigana anjeun
keur boga kabaluweng atawa gering?”
“Henteu, teu kunanaon tapi kuring
rék nanya ka anjeun, ku naon anjeun bet bisa ngapung luhur, ari kuring teu bisa
luncat-luncat acan?”
“Baheula kuring gé teu bisa
ngapung, tapi sanggeus kuring ngaputan kadua jangjang kuring ku jarum emas
kuring jadi bisa ngapung jeung harampang.”
“Atuh lamun kitu mah kuring
nginjeum jarum emas téa téh rék dipaké ngaputan jangjang anu kuring.”
“Teu nanaon, asal anu dikaputna
dua jangjang anjeun améh hampang. Ngan omat ulah incah balilahan jeung ulah
diinjeumkeun ka nulian!”
Heulang mikeun jarum emas ka
hayam jago. Atuh hayam jago téh ajrag-ajragan ngarasa gumbira. Teu talangkée
hayam jago ngaputan jangjangna, tapi hayam jago teu sabaran, can gé réngsé
ngaputna, hayam jago geus ngéplék-ngéplékeun jangjangna terus luncat kana luhur
pager.
“Asik uing bisa ngapung asik bisa
ngapung.”
Keur kitu teu kanyahoan aya hayam
bikang nempoeun kalakuan hayam jago téa.
“Héy jago ku naon manéh bisa
luncat kana pager jeung bisa ngapung deiuh?”
“Jangjang kuring téh dikaputan ku
ieu jarum emas.”
“Cing atuh jago kuring nginjeum
da kuring gé hayang bisa ngapung kawas anjeun.”
“Nya ieuh tapi mun geus bisa
ngapung kudu luncat ka gigireun kuring.”
Hayam bikang buru-buru ngaputan
jangjangna. Can gé anggeus, hayam bikang geus luncat ka gigireun hayam jago.
Hayam bikang keketok mani daria. Kitu deui hayam jago kongkorongok bari
adigung.
“Mana jarum emas tadi? Hayam jago
inget ka jarum emas.”
“Eh tadi diteundeun dina taneuh,”
ceuk hayam bikang.
Hayam téh luncat ka handap
néangan jarum emas. Hayam téh duanana bari cacakar néangan jarum emas téa. Kokoréh
ka unggal tempat. Tapi maranéhna teu manggihan emas nu ditéangan téa.
Hiji poé, heulang dating rék
nagih jarum emas téa.
“Wah isuk kénéh geus kokoréh,
geus bisa ngapung acan?” ceuk heulang.
“Ah kuring mah ngan bisa luncat
saluhur pager, ngan da nya éta jarumna kaburu leungit. Kuring néangan bari
kokoréh angger teu kapanggih.”
Heulang reuwas ngadéngé laporan
hayam téh. Heulang ambek kacida.
“Anjeun geus ingkar janji pajar
moal incah balilahan jeung moal nginjeumkeun jarum emas téa. Kula haroréam sosobatan
jeung anjeun,” heulang hiber.
Nya ti danget harita hayam sok
risi mun inget kana amarahna heulang. Mun ningali heulang nu ngalayang di
luhureunana, hayam téh sok taki-taki najan kapeungna mah sok nyamber anakna.
Tah éta nu jadi sabab hayam sok
kokoréh jeung cacakar kana taneuh éta téh néangan jarum emas. Salila jarum emas
can kapanggih heulang jangji bakal nyamberan anak hayam.*** (Galura)
Sasakala Gunung Kendang
JAMAN baheula kacaritakeun aya hiji jelema nu ngaran Ki
Sutaarga. Ngabogaan maksud hajat bari nanggap wayang.
Ari lalakonna nu dipikahayangku manéhna supaya dipidangkeun, nyaéta
lalakon nu paling dipantang kudalang. Éta lalakon meunang dipidangkeun, tapi
teu meunang nepi ka tamatna.Sabah lamun tamat biasana sok aya kajadian nu teu
dipikahayang.Tapi Ki Sutaarga keukeuh peteukeuh hayang nyaho éta lalakon nepi
ka tamatna.Pokna kajeun mayaran sakumaha, moal burung dibayar asal éta lalakondipidangkeun
nepi ka tamatna.Pok Ki Dalang sasauran.“Heug waé dipidangkeun nepi ka
tamatna, asal ongkosna waé dibayar tiheula?”Teu loba carita, gocrak baé dibayar
sapaménta dalang téa, ku Ki Sutaagra téh.Atuh kasurung ku ongkos nu gedé, ger
waé ngawayang anu pohara raména.Sindénna nu katelah Nyai Astrakembang, anu
hérang méncrang, ceuk barudak ayeuna mah siga enyoy-enyoyan, ngoléar
tembang hégar pisan.Atuh panongton daratang ti suklakna ti siklukna. Éstuning
ramé pisan aréak-aréakan, nguping sora sindén anu ngagalideng halimpu pisan.
Barang lalakonampir tamat geus deukeut subuh, torojol dua jelema anu maké
pakéan saragamupas kabupatén. Éta upas téa nepikeun paréntah Bupati, nu
maksudna supayaéta dalang, sindén, para nayaga, katut gamelan sapuratina, dibawa
ngadeuheuska kanjeng Bupati. Cenah ditunggu pisan.Atuh dalang téh cuh-cih jeung
cakah-cikih paparéntah ka batur baturna
kudu bébérés. Sarta manéhna bébéja ka Ki Sutaarga téa yén disaur ku Bupati.Kacaturkeun
bring arindit diiringkeun ku upas nu duaan ngajugjug ka
tempat panglinggihan Bupati. Jalanna lempeng molongpong, éstuning senang pisanleuleumpangan
henteu loba sumarimpang.Caritana nu ngalabring téa géus nepi ka nu dijugjug.
Breg ngarimpak rareureuhdihareupeun gedong Kabupatén, harita téh géus rék bray-brayan
beurang.Tapi anéh bin ajaib! 11
Éta
dua Upas teu araya, kabupatén ogé suwung, leungit tampa lebih ilang
tampakarana. Sakabéh nu hadir musna teu ngaho kamana leosna. Nu aya
sesana
ngangamelan-gamelan téa. Kasur nu digulungkeun urut diuk sindén, kabéh
robahngajadi batu. Tug nepi ka kiwari, nelah gunungna disebut
Gunung Kendang.Dina mangsa nu geus kaliwat. Dina malem Salasa atawa
Jum’ah
kaliwon sok aya raraméan siga nu keur hiburan. Sora sindén gagalindeng
angin-anginan.Sora panjak nu senggak. Sora gamelan nangnéngnong.
Ditempas ku
sorakendang, dung plak dung plak, écés pisan. Dipungkas ku sora-sora
goong,
éar nu surak nu senggak, kakuping ramé pisan.Loba jelema katipu.Ti
lembur nu beulah Kidul Gunung Kendang, saperti Cikareo,
Bantarpeundeuy, jeung nu séjénna. Nu dek lalajo ngabring, manéhna nyangka aya kariaan dikampung
Cibitung.
Urang lembur Kaléreun Gunung Kendang, nyangkayénnunanggap wayang téh
di Cikarosea atawa Bantar peundeuy.Burusut nu lalajo ngabring nuju ka
beulah
Kidul. Dijalan abringan nu ti
Kalér jeung nu ti Kidul pasanggrok, terus silih tanya, dimana aya nu kariaan téh.Masing-masing
ting
polongo, teu aya nu bisa ngajelaskeun. Terus baralik kalayan haténa
marurukusunu keuheul ngarasa katipu.Kaanéhan Gunung Kendang nyaéta
balatak
batu-batu nu siga kendang, goong,anggél, guguling, jeung gulungan kasur.
Anu
siga gulungan kasur réana ayaopat bélas, anu nangtung anu ngedéng. Anu
siga
guguling panjangna hijisatengah méter. Gunung Kendang ayana di Désa
Sukamukti
KacamatanCisompét Kabupatén Garut, dikomplék Kahutanan nu katelah Blok
Jagasatru.
|
12
Jonggrang Kalapitung
Ku:
Budi Rahayu TamsyahHidep kungsi ulin ka Jatiluhur? Jatiluhur téh
perenahna di Purwakarta. Di dinyaaya bendungan anu lega. Katelahna
Bendungan Jatiluhur. Ari anu dibendungnaWalungan Citarum. Éta
bendungan téh gedé pisan mangpaatna. Dipaké pikeunrupa-rupa
kaperluan.Caina
dipaké pembangkit tanaga listrik, anu listrikna dipaké di sakuliah
PuloJawa.
Salian ti éta dipaké pikeun irigasi deuih. Nyaian sawah-sawah anu aya
dikalér,
saperti di Purwakarta, Karawang, jeung Subang. Terus parat nepi kaBekasi
jeung
Jakarta. Malah cai beresih anu aya di éta wewengkon, umumnamah asalna
téh ti
Jatiluhur.Teu saeutik deuih anu miara lauk di Jatiluhur, maké jaring anu
disebut
“kolam jaring terapung”. Jatiluhur ogé jadi obyék wisata andelan. Salian ti pamandanganana éndah, geus diwangun obyék wisata modern deuih. Sapertiwaterboom
jeung
kolam renang. Atuh keur nu resep nguseup, di Jatiluhur ogéloba tempat
paranti nguseup.Tapi jaman baheula mah, baheulaning baheula, cenah di
sabudeureun Jatiluhur téh, masih kénéh mangrupa leuweung geledegan.
Rembet
ku kakayon,caranéom jeung geueumeun. Lolobana tangkal jati, galedé jeung
jarangkung.Tangkalna sagedé-gedé beuteung munding. Can jadi bendungan
cara
ayeuna.Malah can aya lembur-lembur acan.Leuweung sanget pikasieuneun.
Anu matak
tara aya jalma anu lunta-lanto kadinya. Dina kapaksana ogé, teu weléh
sanduk-sanduk ka nu ngageugeuh didinya. Ari anu ngageugeuh di éta
leuweung
katut gunung-gunung disabudeureunana, hiji lelembut titisan siluman
jaman
Sangkuriang. NgarannaJonggrang Kalapitung.Awakna jangkung badag tanding
gunung.
Kulitna hideung lestreng tandingareng. Bulu kumisna sagedé-gedé tambang
injuk.
Buukna gimbal cawigwigngarerewig. Kakara oyag lamun katebak angin
baliung. Éstu
pikagilaeun
jeung pikasieuneun pisan. Mun ngomong, sorana handaruan tanding gugur. Héséngabédakeunana,
keur
leuleuy atawa keur ambek.
Si
Kabayan Meuleum Lauk :: Dongengilustrasi:
Mangle
Ku bapana. Si Kabayan dititah masantrén di hiji lembur
nu rada mencil. Masih kénéh tradisonal pasantrénna téh. Saréna di kobong
ngampar samak jeung sababaraha urang baturna. Daharna sangu liwet. Ngaliwetna
reremenna mah sorangan-sorangan, tapi sakapeung mah babarengan. Mun ngaliwetna
dihijikeun sangu liwetna ditamplokeun kana cécémpéh nu diamparan daun cau,
terus didalahar babarengan.
Deungeun sanguna saaya-aya. Mun tas balik mah teu hésé, dan dibekelan ku
kolotna, surundéng, kéré lauk, jeung sajabana. Mun teu boga deungeun sangu, Si
Kabayan sok nyair di solokan leutik nu teu jauh di kobongna sakalian bari
néangan suluh keur ngaliwet, kawantu jaman baheula mah teu usum minyak tanah
atawa LPG. Mun nyair, sakapeung teu beubeunangan, sakapeung mah meunang
berenyit, lélé, hurang, belut, jeung lauk nu palid ti balong.
Hiji mangsa, waktu isuk-isuk nyair di solokan, Si kabayan meunang anak lauk
emas sagedé indung leungeun dua siki. Atuh atoheun pisan. Laukna diteundeun
buni pisan, bisi dihakan ucing. Si Kabayan ngaliwet, sanggeus asak teu terus
meuleum lauk.
“Moal waka dibeuleum bisi babaturan ménta, engké uing moal kabagéan,” ceuk
haténa. Atuh baturna dalahar, Si Kabayan mah kalah ka kekedengan.
“Can hayang dahar, teu ngarareunah awak,” pokna waktu ditanya kubabaturanana.
Réngsé dalahar babaturanana kalaluar ti kobong rék arulin, Si Kabayan hudang,
terus muru hawu. Ngan seuneuna geus pareum, geus euweuh ruhayan, malah
hareupeun hawuna dihéésan ucing. Ku Si kabayan ucingna digebah, tuluy mirun
seuneu, suluhna tapas. Sanggeus tapasna ruhay, anak lauk emas dibeuleum. Bari
ngadagoan beuleum lauk asak, Si Kabayan ngala céngék ti pipir kobong, diréndos
makeé uyah dina coét.
Geus kitu, ngeduk liwet tina kastrol, diwadahan kana piring séng. Si Kabayan
muru hawu, leungeun katuhuna nanggeuy piring séng, leungeun kencana nyekel
coét. Barang diteang, tapasna geus pareum kawntu tapasna ngan hiji, malah geus
ampir jadi lebu. Atuh beuleum laukna téh kurumuy, hideung jeung pinuh lebu,
geus teu mangrupa lauk. Ku Si Kabayan dikoréhan. Kacida pisan heraneunana, sabab
beuleum laukna téh ata tilu.
“Ti mana hiji deui? Tadi mah meuleumna ngan dua. Babaturan pohoeun kitu? Ah,
milik mah timana waé,” ceuk Si kabayan dina haténa.
Si Kabayan nyait beuluem anak lauk emas hiji, diasaan , enya lauk, lauk nu hiji
beak, Si Kabayan nyait deui lauk nu hiji deui. Diasaan heula, bener lauk. Si
Kabayan nuluykeun deui daharna sangu liwetna, mani ngalimed. Ku sabab lapar
kénéh, Si Kabayan nyiuk deui sangu, terus nyait beuleum lauk nu katilu. Waktu
diasaan, Si kabyan nyengir, sabab rasana haseum jeung bau. “Ucing bangkawarah,”
pokna gegelendeng, léos ka cai, kekemuna leuwih ti sapuluh kali. *** (AG,
diropéa tina carita Si Kabayan nu asalna ti Banten / Galura)


c: text/html

text:
Mundinglaya Dikusumah
Mundinglaya Dikusumah ngarupakeun carita rahayat Sunda. Carita rahayat kasebut nyaritakeun kahirupan saurang menak Sunda dina jaman Karajaan Sunda anu pinuh kaprihatinan terus diangkat jadi raja ngagantikeun ramana nyaeta Prabu Silihwangi. Karajaan Sunda mindeng disebut ku sakumna urang Sunda sareng menak Jawa minangka Pajajaran (ngaran puseur dayeuh karajaan Sunda) sanggeus Cirebon jeung Banten misahkeun diri ti eta karajaan.
Sumber[édit | sunting sumber]
Carita rahayat ieu sumberna tina tradisi lisan urang Sunda anu disebut pantun, anu saterusna osok ditulis dina wangunan buku carita ku para panulis boh dina Basa Sunda atanapi Bahasa Indonesia.
Ringkesan[édit | sunting sumber]
Prabu Silihwangi ngagaduhan dua urang garwa nyaéta Nyimas Tejamantri sarta Nyimas Padmawati anu jadi permaisuri. Ti Nyimas Tejamantri, Prabu Silihwangi ngengingkeun saurang putra nyaéta Guru Gantangan. Sedengkeun ti permaisuri Nyimas Padmawati, raja ngenginkeun putra anu diwastaan Mundinglaya. Béda umur antara Guru Gantangan jeung Mundinglaya pohara jauhna. Waktu Guru Gantangan ditunjuk jadi bupati di Kutabarang sarta geus lakirabi, Mundinglaya masih keneh budak leutik.
Alatan henteu miboga anak, Guru Gantangan miara anak kukut anu dibéré ngaran Sunten Jaya. Guru Gantangan ogé hayang ngurus jeung ngagedekeun Mundinglaya minangka anakna. Waktu Guru Gantangan ménta Mundinglaya ti prameswari Nyimas Padmawati, prameswari maparin putrana sabab uninga yén Guru Gantangan pohara mikanyaahna ka Mundinglaya.
Mangkat rumaja katangen pisan kategepan Mundinglaya. Katambih ku pasipatanana anu sae budi. Tebih pisan bentenna sareng Suntenjaya anu sipatna awon pisan. Kumargi Nyi Mas Ratna Inten nyaah pisan ka Mundinglaya, Suntenjaya janten sirik pisan ka Munding Laya. Guru Gantangan oge jenten timburu, gaduh sangki anu awon sareng ngaraos disapirakeun ku bojona. Pon kitu Suntenjaya asa kasilihkeun. Nya eta pisan anu ngarobih kanyaahna Guru Gantangan ka Mundinglaya janten kaceuceub anu ahirna Mundinglaya dikerem di pangberokan Kutabarang, ku margi dianggap ngalakukeun lampah nirca, sanaos harita Mundinglaya the masih kacida rumajana.
Di Pajajran, puseur karajaan Sunda, harita teh nuju meujeuhna angkeub, halodo entak-entakan sareng seueur jalmi nu kaserang kasawat. Katambih tumuwuhna pacengkadan di lingkungan kulawarga karaton sabadana Mundinglaya diberok.
Dina hiji waktos Nyi Mas Padmawati ngimpen ningali Layang Salaka Domas nu aya di Jabaning Langit kalayan dijaga ku Guriang Tujuh. Dina impenannana, aya wartos wirehna sing saha anu tiasa ngengingkeun eta layang, baris kenging kahormatan, kabagjaan, katengtreman, karaharjaan sareng kasalametan kanggo nagara miwah rahayatna. Eta impenan dicarioskeun ka Prabu silihwangi. Prabu Silihwangi hemeng galihna henteu percanten bakal aya jalmi anu sanggem angkat ka Jabaning Langit bari nyandak Layang Salaka Domas tina kakawasaan Guriang Tujuh; asa pamohalan pisan.
Antukna Prabu Silihwangi ngayakeun gempungan di pasewakan kangggo nangtoskeun saha anu sanggem ka Jabaning Langit. Pasewakan diluuhan ku rahayat Pajajaran, Nyi Mas Tejamantri, Guru Gantangan sareng putrana, Suntenjaya. Tapi henteu aya saurang oge anu nembongkeun kasayagianana. Ki lengser, ngusulkeun supados Mundinglaya anu aya di pangberokan Kutabarang oge ditaros.
Sanaos usulan ki Lengser henteu disatujuan ku Suntenjaya sareng Guru Gantangan, nu ngariung rempug satuju kana usul ki Lengser. Mundinglaya diusulkeun supados enggal dibebaskeun. Patih Gelap Nyawang sareng Kidang Pananjung nyuhunkeun idin ka Guru Gantangan supados ngaluarkeun Mundinglaya tina pangberokan.
Saparantosna ngalakonan sadaya panalek ti balarea, Mundinglaya kalawan henteu ngawagu langsung bae nampi sagala pancen ti ramana, Prabu Siliwangi. Patih Gelap Nyawang jeung Kidang Pananjung gasik tatahar kanggo miangkeun Mundinglaya ka Jabaning Langit.
Sababaraha dinten Mundinglaya dilatihan perang sareng rupi-rupi elmu gelut sinareng ngagunakeun rupi-rupi pakarang kanggo mayunan sagala hahalang dina lalampahanana. Oge henteu kakantun Mundinglaya diancrubkeun kana Leuwi Sipatahunan supados beresih jiwana.
Dina dinten anu tos ditangtoskeun Mundinglaya angkat, kalawan pangesto ti ibu sareng ramana, diiring ku Gelap Nyawang sareng Kidang Pananjung, oge ti sakumna rahayat Pajajaran.
Kumargi Mundinglaya henteu kantos aangkatan ka luar Pajajaran, anjeunna henteu terang jalan. Sumerah ka nu Maha Kawasa, Mundinglaya angkat ngalangkungan leuweung geledegan kanggo ngajugjug Jabaning Langit. Dina lalampahan ka Jabaning Langit, Mundinglaya ngalangkung ka karajaan bawahan / karajaan alit nyaeta karajaan Muaraberes atanapi nagri Tanjung Barat (nua aya di Pasar Minggu Jaksel kiwari). Di eta nagri, Mundinglaya papendak sareng Dewi Asri. Dewi Asri anu dikenal oge sabage Dewi Kania atanapi Dewi Kinawati teh putrina Mental Buana incuna Munding Kawati. Mundinglaya sareng Dewi Asri kedal pasini jangji bade patepang deui saparantos Mundinglaya rengse mancen tugas ti ingkang rama.
Salajengna Mundinglaya dijajap ku Patih Gelap Nyawang sareng Patih Kidang Pananjung oge teuteup Dewi Asri. Patih Gelap Nyawang jeung Patih Kidang Pananjung gura-giru nyayagikeun parahu kanggo Mundinglaya ngajugjug Atas Angin. Dugi ka Pulo Putri. Patih Kidang Pananjung sareng Patih Gelap Nyawang dipiwarang nungguan Mundinglaya dugi ka rengsena ngemban pancen nyangking Layang Salaka Domas.
Lalakon lalampahan Mundinglaya salajengna sihoreng sanes nyorang jalan ngabulungbung anu caang padang narawangan, malihan jalan anu rembet, rumpil sareng seueur cucuk rungga sareng rangrangna anu ngahalang-halang kana lajuna lalampahan Mundinglaya. Namung sanaos kitu anjeunna henteu unggut kalinduan. Tekadna buleud disarengan ku kasadaran wireh anjeunna baris nyorang sagala hahalang.
Dina lalampahan anjeunna pendak sareng raksesa Jonggrang Kalapitung anu ngahalangan jalanna. Numung eta raksesa tiasa diayonan ku Munding Laya.
Rengse ngayonan Jonggrang Kalapitung, Mundinglaya reureuh heula. Ngumpulkeun deui lelembutanana anu kabengbat ku urusan gelut. Mundinglaya nyangsaya kana tangkal katapang nyawang pilampaheun anu natrat na angen-angenna. Manahna manteng ka Nu Maha Agung sangkan laksana panedana. Sukmana kumalayang ngambah awang-awang.
Kalawan dijajap ku Jonggrang Kalapitung, Mundinglaya naek ka langit kahiji, kadua, katilu, sareng saterasna dipungkas dugi ka langit anu katujuh. Di langit ka tujuh Mundinglaya paamprok sareng Guriang Tujuh anu ngajaga layang salaka domas. Mundinglaya nyarioskeun maksadna wireh anjeunna peryogi layang salaka domas kanggo nagarana anu nuju nyorang katunggaraan, pacengkadan, kasawat sareng hahalodoan. Namung eta layang henteu dipasihkeun ku Guriang Tujuh.
Mundinglaya mesat keris. Namung dumadakan aya gelap ngabaranyay disarengan sora ngajegur matak katorekan. Mundinglaya tipental, ragrag ka langit kagenep ngalempreh teu empes-empes.
Di kahiyangan, para pohaci pating lalengis maridangdam. Utamina pohaci Wirumananggay anu kacida prihatinna ningali Mundinglaya ngalungsar ngababatang. Mundinglaya disangkeh terus disenderkeun dina lahunan, lalaunan embun-embunanana ditiup bari diparancahan.
Saparantos Mundinglaya hirup deui, Nyi Pohaci mamagahan anjeunna supados henteu ngalawan ku cara anu heuras malih kedah ngalawan ku kasabaran, nurutkeun kumaha kahayangna. Mundinglaya naek deui ka langit katujuh. Pendak deui sareng Guriang Tujuh. Guriang Tujuh ngawitan ngaharegaan kana karep Mundinglaya anu gaduh tekad bade ngadamel kasaean. Layang Salaka Domas dipaparin ka Mundinglaya.
Di Kutabarang, Suntenjaya sasat jigrah saangkatna Mundinglaya ka Jabaning Langit. Asa mobok manggih gorowong, aya jalan komo meuntas. Meungpeung Mundinglaya nuju suwung di nagara, Suntenjaya bade maranan Dewi Asri kanggo diolo supados kersaeun dijantenkeun bojona. Sunten Jaya mapeg wadia balad miang ke Muaraberes.
Dina waktos anu harengheng, Mundinglaya dugi ka Pajajaran teras ka Muaraberes. Sunten Jaya kasoran mundur ti Muaraberes. Salajengna Prabu Silihwangi ngangkat Mundinglaya janten raja di Pajajaran kalayan gelar Mundinglaya Dikusumah. Henteu lami ti harita Mundinglaya ngajodo sareng Dewi Asri. Pajajaran janten aman deui sareng subur makmur.

robotstxt: allowed

filter: keep


text:
Qur'an (tarjamah Sunda)
- Ieu mangrupa tarjamah Qur'an dina basa Sunda, utamana ngarujuk kana tapsir Qur'an nu sacara resmi dikaluarkeun ku Departemén Agama Républik Indonésia.
Contents
- 1 Al-Faatihah (Bubuka)
- 2 Al-Baqarah (Sapi Bikang)
- 3 Ali-Imran (Kulawarga Imran)
- 4 Al-Maaidah
- 5 Al-An'aam
- 6 Al-A'raaf
- 7 Al-Anfaal
- 8 At-Taubah
- 9 Yunus
- 10 Hud
- 11 Yusuf
- 12 Ar-Ra'd
- 13 Ibrahim
- 14 Al-Hijr
- 15 Al-Nahl
- 16 Al-Israa'
- 17 Al-Kahfi
- 18 Maryam
- 19 Taha
- 20 Al-Anbiyaa'
- 21 Al-Hajj
- 22 Al-Mu'minuun
- 23 An-Nuur
- 24 Al-Furqaan
- 25 Asy-Syu'araa'
- 26 An-Naml
- 27 Al-Qasas
- 28 Al-'Ankabuut
- 29 Ar-Ruum
- 30 Luqman
- 31 As-Sajdah
- 32 Al-Ahzaab
- 33 Saba'
- 34 Faatir
- 35 Yaa Siin
- 36 As-Saaffaat
- 37 Saad
- 38 Az-Zumar
- 39 Ghaafir
- 40 Fussilat
- 41 Asy-Syuura
- 42 Az-Zukhruf
- 43 Ad-Dukhaan
- 44 Al-Jaathiyah
- 45 Al-Ahqaaf
- 46 Muhammad
- 47 Al-Fath
- 48 Al-Hujuraat
- 49 Qaaf
- 50 Az-Zaariyaat
- 51 At-Tuur
- 52 An-Najm
- 53 Al-Qamar
- 54 Ar-Rahmaan
- 55 Al-Waaqi'ah
- 56 Al-Hadiid
- 57 Al-Mujaadalah
- 58 Al-Hasyr
- 59 Al-Mumtahanah
- 60 As-Saff
- 61 Al-Jumu'ah
- 62 Al-Munaafiquun
- 63 At-Taghaabun
- 64 At-Talaaq
- 65 At-Tahriim
- 66 Al-Mulk
- 67 Al-Qalam
- 68 Al-Haaqqah
- 69 Al-Ma'aarij
- 70 Nuh
- 71 Al-Jinn
- 72 Al-Muzzammil
- 73 Al-Muddaththir
- 74 Al-Qiaamah
- 75 Al-Insaan
- 76 Al-Mursalaat
- 77 An-Naba'
- 78 An-Naazi'aat
- 79 'Abasa
- 80 At-Takwiir
- 81 Al-Infitaar
- 82 Al-Mutaffifiin
- 83 Al-Insyiqaaq
- 84 Al-Buruuj
- 85 At-Taariq
- 86 Al-Ghaasyiyah (Poé Wawales)
- 87 Al-Fajr
- 88 Al-Balad
- 89 Asy-Syams
- 90 Al-Lail
- 91 Adh-Dhuha
- 92 Asy-Syarh
- 93 At-Tiin (Buah Tin)
- 94 Al-'Alaq (Saguruntul Getih)
- 95 Al-Qadr
- 96 Al-Bayyinah
- 97 Az-Zalzalah
- 98 Al-'Aadiyaat
- 99 Al-Qaari'ah (Kiamat)
- 100 At-Takaathur
- 101 Al-'Asr (Wanci)
- 102 Al-Humazah (Nu Sok Ngahina)
- 103 Al-Fiil (Soldadu nu Tarumpak Gajah)
- 104 Quraisy (Kaom Kurés)
- 105 Al-Maa'uun
- 106 Al-Kauthar (Nikmat nu ngalayah)
- 107 Al-Kaafiruun (Jalma Kapir)
- 108 An-Nasr (Pitulung)
- 109 Al-Lahab/Al-Masadd (Seuneu nu Ngabebela/Injuk)
- 110 Al-Ikhlaas (Ihlas)
- 111 Al-Falaq (Janari)
- 112 An-Naas (Manusa)
Al-Faatihah (Bubuka)[edit]
- Kalawan nyebat nami Alloh, nu Maha welas, tur Maha asih.
- Sagala puji kaagungan Alloh, Gusti sadaya alam.
- Nu Maha welas, tur Maha asih.
- Nu ngawasaan poé wawalesan.
- Mung ka Anjeun kami kumawula sarta mung ka Anjeun kami neda pitulung.
- Tuduhkeun kami ka jalan nu lempeng.
- Nyaéta jalan jalma-jalma anu ku Anjeun atos dipaparkeun nikmat ka maranéhna, sanes maranéhna nu dibendu sareng nu sasab.
Al-Baqarah (Sapi Bikang)[edit]
- Alif Laam Miim.
- Ieu kitab Qur'an nu teu mibanda kamangmangan di jerona; pituduh pikeun nu tarakwa,
- (nyaéta) pikeun nu ariman ka nu goib, nu ngadegkeun solat, sarta nu nganapkahkeun sawaréh rijki nu ku Kami geus dipaparinkeun ka maranéhna,
- jeung jalma-jalma nu ariman kana kitab nu diturunkeun ka maranéh jeung kitab-kitab nu geus diturunkeun saméméh maranéh, sarta maranéhna yakin ku ayana ahérat.
- Jalma-jalma éta nu tetep meunang pituduh ti Gustina, sarta maranéhna éta jalma-jalma nu untung.
- Saéstuna jalma-jalma kapir, sarua baé pikeun maranéhna, ku manéh dibéré pépéling atawa henteu, maranéhna moal ariman.
- Alloh geus ngonci-paéh ati jeung pangrunguna, katut panénjona ditutup. Jeung pikeun maranéhna siksa nu beurat kacida.
- Di antara manusa aya nu nyarita, "Kami iman ka Alloh jeung poé panganggeusan", padahal maranéhna sabenerna lain jalma-jalma nu ariman.
- Maranéhna rék nipu Alloh jeung jalma-jalma nu ariman, padahal maranéhna ukur nipu diri manéhna sorangan kalawan teu sadar.
- Dina jero haté maranéhna aya panyakit, lajeng ditambah ku Alloh panyakitna; sarta pikeun maranéhna siksa nu peurih, alatan maranéhna ngabohong.
- Teu acan réngsé, hanca lajengkeuneun
Ali-Imran (Kulawarga Imran)[edit]
ɪ==An-Nisaa'==
Al-Maaidah[edit]
Al-An'aam[edit]
Al-A'raaf[edit]
Al-Anfaal[edit]
At-Taubah[edit]
Yunus[edit]
Hud[edit]
Yusuf[edit]
Ar-Ra'd[edit]
Ibrahim[edit]
Al-Hijr[edit]
Al-Nahl[edit]
Al-Israa'[edit]
Al-Kahfi[edit]
Maryam[edit]
Taha[edit]
Al-Anbiyaa'[edit]
Al-Hajj[edit]
Al-Mu'minuun[edit]
An-Nuur[edit]
Al-Furqaan[edit]
Asy-Syu'araa'[edit]
An-Naml[edit]
Al-Qasas[edit]
Al-'Ankabuut[edit]
Ar-Ruum[edit]
Luqman[edit]
dengan menyebut nama allah yg maha pengasih lagi maha penyayang dan kami perintahkan pada manusia(BERBUAT baik) kepada 2 orang tua ibu bapak nya,ibu telah mengandung nya dalam keadan lemah yg bertambah tambah dan menyapih nya dalam 2 tahun.bersyukurlah kepada ku dan kedua orang ibu bapak mu ,hanya kepada ku lah kembali mu
As-Sajdah[edit]
Al-Ahzaab[edit]
Saba'[edit]
Faatir[edit]
Yaa Siin[edit]
As-Saaffaat[edit]
Saad[edit]
Az-Zumar[edit]
Ghaafir[edit]
Fussilat[edit]
Asy-Syuura[edit]
Az-Zukhruf[edit]
Ad-Dukhaan[edit]
Al-Jaathiyah[edit]
Al-Ahqaaf[edit]
Muhammad[edit]
Al-Fath[edit]
Al-Hujuraat[edit]
Qaaf[edit]
Az-Zaariyaat[edit]
At-Tuur[edit]
An-Najm[edit]
Al-Qamar[edit]
Ar-Rahmaan[edit]
Al-Waaqi'ah[edit]
Al-Hadiid[edit]
Al-Mujaadalah[edit]
Al-Hasyr[edit]
Al-Mumtahanah[edit]
As-Saff[edit]
Al-Jumu'ah[edit]
Al-Munaafiquun[edit]
At-Taghaabun[edit]
At-Talaaq[edit]
At-Tahriim[edit]
Al-Mulk[edit]
Al-Qalam[edit]
Al-Haaqqah[edit]
Al-Ma'aarij[edit]
Nuh[edit]
Al-Jinn[edit]
Al-Muzzammil[edit]
Al-Muddaththir[edit]
Al-Qiaamah[edit]
Al-Insaan[edit]
Al-Mursalaat[edit]
An-Naba'[edit]
An-Naazi'aat[edit]
'Abasa[edit]
At-Takwiir[edit]
Al-Infitaar[edit]
Al-Mutaffifiin[edit]
Al-Insyiqaaq[edit]
Al-Buruuj[edit]
At-Taariq[edit]
'Al-A'laa (Nu Mahaluhung)==
- hartos na...
- Sucikeun jenengan Pangéran anjeun nu Mahaluhung,
- nu nyiptakeun lajeng nyampurnakeun (ciciptan-Na),
- jeung nu nangtukeun kadar lajeng maparin pituduh,
- jeung nu ngaluarkeun/numuwuhkeun jujukutan,
- nya ku Mantenna lajeng dijantenkeun (jujukutan téa) garing semu hideung.
- Kami rék macakeun (Qur'an) ka hidep (Muhammad), mangka anjeun moal poho,
- kajaba nu dikersakeun ku Alloh. Satemenna Mantenna uninga ka nu nembrak jeung ka nu nyumput.
- Jeung Kami ngagampangkeun hidep pikeun nu gampang.
- Pék élingan, satemenna pépéling téh gedé gunana.
- Jalma mah bakal narima pépéling ti nu dipikasieun (Alloh),
- sedengkeun nu cilaka mah bakal ngajauhan,
- (nyaéta) nu bakal asup kana seuneu nu gedé ngagedur (naraka).
- Lajeng di dinya téh manéhna teu paéh jeung (ogé) teu hirup.
- Bener-bener untung jalma nu ngaberesihan dirina.
- Bari jeung manéhna éling ka Pangéranna, lajeng manéhna netepan.
- Tapi maranéh kalah milih kahirupan dunyawi,
- padahal kahirupan ahérat mah leuwih hadé tur leuwih langgeng.
- Satemenna ieu téh bener-bener aya (kaunggel) dina kitab-kitab nu baheula,
- (nyaéta) Kitab-kitab (suhuf) Ibrohim jeung Musa.
Al-Ghaasyiyah (Poé Wawales)[edit]
- Naha geus datang ka anjeun béja (ngeunaan) poé wawales?
- Loba beungeut mangsa éta tarungkul alum,
- gawé beurat bari ripuh,
- asup kana seuneu nu panas pisan (naraka),
- dibéré nginum ti sumber nu panas pisan.
- Maranéhna teu beunang dahar iwal ti tangkal nu cucukan,
- nu teu matak lintuh tur teu matak ngaleungitkeun lapar.
- Loba beungeut poé éta sura-seuri,
- ngarasa bungah ku usahana,
- di sawarga nu jangkung,
- teu kadéngé ku anjeun di jerona kekecapan nu taya guna.
- Di jerona aya cinyusu nu ngalir.
- Di jerona aya tahta-tahta nu dijangkungkeun,
- jeung gelas-gelas nu diteundeun (di deukeutna),
- jeung bantal-bantal panyarandéan nu disusun,
- jeung karpét-karpét nu diamparkeun.
- Mangka naha maranéhna teu merhatikeun onta, kumaha diciptakeunana?
- Jeung langit, kumaha dijangkungkeunana?
- Jeung gunung-gunung, kumaha diadegkeunana?
- Jeung marcapada, kumaha diamparkeun?
- Mangka arélingan, sabab saéstuna anjeun ukur jalma nu méré pépéling.
- Anjeun lain jalma nu boga kawasa ka maranéhna.
- Tapi jalma nu maléngos jeung kapir,
- mangka Alloh bakal nyiksa ku siksa anu rohaka.
- Saéstuna ka Kami balik maranéhna,
- lajeng saéstuna kawajiban Kami ngitung/ngahisab maranéhna.
Al-Fajr[edit]
Al-Balad[edit]
Asy-Syams[edit]
Al-Lail[edit]
Adh-Dhuha[edit]
Asy-Syarh[edit]
At-Tiin (Buah Tin)[edit]
- Demi (buah) Tin jeung Zaitun,
- jeung demi gunung Sinai,
- jeung demi dayeuh (Mekah) ieu nu aman,
- Saéstuna Kami geus nyiptakeun manusa dina bentuk nu panghadéna.
- Lajeng Kami mulangkeun manéhna ka tempat nu sahandap-handapna (naraka),
- iwal jalma-jalma nu ariman jeung milampah amal soleh; mangka pikeun maranéhna pahla nu taya eureunna.
- Mangka naon atuh nu ngabalukarkeun manéh ngabantah (poé) wawales sanggeus (aya pangjéntré) éta?
- Kapan Alloh téh Hakim nu pangadilna?
Al-'Alaq (Saguruntul Getih)[edit]
- Baca, kalawan kakasih Gusti manéh nu nyiptakeun,
- Anjeunna parantos nyiptakeun manusa tina saguruntul getih.
- Baca, sarta Gusti manéh nu Mahabéréhan.
- Nu ngajar (manusa) maké kalam.
- Anjeunna ngajarkeun ka manusa naon nu teu dipikanyaho.
- Sing nyaho! Satemenna manusa bener-bener geus kamalinaan,
- alatan geus ngarasa manéh sarwa cukup.
- Satemenna ngan ka Gusti pangbalikan.
- Kumaha bawarasa manéh ngeunaan jalma-jalma nu nyarék,
- hiji kawula nalika manéhna milampah solat?
- Kumaha ogé bawarasa manéh mun jalma nu nyarék éta aya dina bebeneran,
- atawa manéhna nitah takwa (ka Alloh)?
- Kumaha bawarasa manéh mun jalma nu nyarék éta ngabantah jeung maléngos/ngabalieur?
- Naha manéhna teu nyaho yén satemenna Alloh ningal sagala laku lampahna?
- Sing nyaho, éstu mun manéhna teu eureun (milampah kitu) niscaya Kami ré metot embun-embunanana,
- (nyaéta) embun-embunan jalma nu ngabantah sarta doraka.
- Mangka keun baé manéhna nyalukan golonganana (pikeun nulungan),
- Jaga Kami bakal nyalukan malaikat Zabaniyah.
- Sakali-kali ulah, manéh ulah nurut ka manéhna; jeung pék sujud sarta deukeutkeun (diri manéh ka Alloh).
Al-Qadr[edit]
Dengan menyebut nama Allah yang maha Pengasih Lagi maha Penyayang. 1. Sesungguhnya kami telah menurunkannya (Al Qur'an) pada malam kemulian 2. Dan tahukan kamu apakah malam kemuliaan itu? 3. Malam kemuliaan itu lebih baik dari seribu bulan. 4. Pada malam itu turun malaikat-malaikan dan malaikan Jibril dengan izin Tuhannya untuk mengatur segala urusan 5. Malam itu (penuh) kesejahteraan sampai terbit fajar
Al-Bayyinah[edit]
Az-Zalzalah[edit]
Al-'Aadiyaat[edit]
Al-Qaari'ah (Kiamat)[edit]
- Poé kiamat,
- naon ari poé kiamat téh?
- Sarta naha manéh nyaho naon ari poé kiamat téh?
- Dina poé éta manusa kawas siraru nu pasoléngkrah,
- jeung gunung-gunung kawas bulu nu diawur-awurkeun.
- Anapon alma-jalma nu beurat timbangan (kahadéan)-ana,
- mangka manéhna aya dina kahirupan nu nyugemakeun.
- Jeung anapon jalma-jalma nu hampang timbangan (kahadéan)-ana,
- mangka tempat balikna nyaéta naraka Hawiyah.
- Jeung naha manéh nyaho naon ari naraka Hawiyah téh?
- (Nyaéta) seuneu nu kacida panasna.
At-Takaathur[edit]
Al-'Asr (Wanci)[edit]
- Demi wanci.
- Satemenna jalma aya dina rugi.
- Iwal anu iman jeung nu boga laku soléh nu silih wasiatan dina bebeneran jeung silih wasiatan dina kasabaran.
Al-Humazah (Nu Sok Ngahina)[edit]
- Cilaka pikeun nu sok ngahina jeung ngajejeléh,
- nu ngumpulkeun harta banda jeung itungan.
- manéhna nyangka yén harta éta bisa ngajadikeun manéhna kekal.
- Teu pisan-pisan! Saéstuna manéhna bener-bener bakal dibalangkeun ka jero hutomah.
- Jeung naha dia nyaho naon ari hutomah téh?
- seuneu Allah nu dihurungkeun,
- nu (ngaduruk) nepi ka ati.
- Saéstuna éta seuneu ditutupan rapet pikeun maranéhna,
- (sedengkeun maranéhna) dicangcang dina tihang-tihang nu paranjang.
Al-Fiil (Soldadu nu Tarumpak Gajah)[edit]
- Naha anjeun teu nempokeun kumaha peta Gusti anjeun ka soldadu nu narumpak gajah?
- Anjeunna téh pan geus ngajadikeun réka perdaya maranéhna (pikeun ngancurkeun Ka'bah) jadi taya guna?
- Jeung Anjeunna ngirimkeun ka maranéhna manuk-manuk nu ngaleut,
- nu malédogan maranéhna ku batu (nu asalna) tina taneuh nu kaduruk,
- lajeng Anjeunna ngajadikeun maranéhna kawas dangdaunan nu dihakan (hileud).
Quraisy (Kaom Kurés)[edit]
- Kusabab kabiasaan urang Kurés,
- (nyaéta) kabiasaan nyaba dina usum tiris jeung usum panas.
- Mangka samistina maranéhna nyembah ka Gusti nu ngapimilik ieu imah (Ka'bah),
- nu geus méré dahareun ka maranéhna pikeun ngaleungitkeun lapar jeung ngamankeun maranéhna tina kasieun.
Al-Maa'uun[edit]
- Naha manéh nyaho nu ngabohongkeun agama?
- Nyaéta jalma nu ngahinakeun budak yatim,
- jeung nu teu ngarojong méré dahar jalma miskin.
- Mangka cilaka pikeun jalma-jalma nu sarolat,
- (nyaéta) jalma-jalma nu talobéh solatna,
- jalma-jalma nu milampah riya,
- sarta nu wegah (tutulung ku) barang nu mangpaat.
Al-Kauthar (Nikmat nu ngalayah)[edit]
- Satemenna Kami geus maparinan anjeun nikmat nu ngalayah.
- Mangka adegkeun solat karana Gusti jeung geura kurban.
- Satemenna jalma-jalma nu micua anjeun, éstu nu kapegatkeun.
Al-Kaafiruun (Jalma Kapir)[edit]
- Ucapkeun, "Hé, nu kalapir,
- kami moal nyembah naon nu ku dia disembah.
- Jeung dia lain panyembah Gusti nu ku kami disembah.
- Jeung kami moal jadi panyembah naon nu ku anjeun disembah.
- Jeung dia (ogé) moal pernah jadi panyembah Gusti nu ku kami disembah.
- Keur dia agama dia jeung keur kami agama kami".
An-Nasr (Pitulung)[edit]
- Mun geus datang pitulung Alloh jeung kameunangan,
- jeung anjeun nempo manusa asup kana agama Alloh kalawan abring-abringan,
- mangka geura ucapkeun tasbih kalawan muji Gusti aranjeun sarta geura neneda ampuna ka Anjeunna. Saéstuna Anjeunna Maha Panampa tobat.
Al-Lahab/Al-Masadd (Seuneu nu Ngabebela/Injuk)[edit]
- Binasa kadua leungeun Abu Lahab jeung saéstuna manéhna bakal binasa.
- Taya mangpaatna pikeun manéhna harta bandana katut naon baé nu diusahakeun ku manéhna.
- Jaga manéhna bakal asup kana seuneu nu ngabebela.
- Pon kitu deui pamajikanana, nu sok mawa suluh,
- nu na beuheungna aya tapi tina injuk.
Al-Ikhlaas (Ihlas)[edit]
- Ucapkeun, "Anjeunna Alloh nu Tunggal,
- Alloh tempat gumantungna sagala rupa,
- Anjeunna teu anakan ogé henteu dianakkeun,
- sarta taya saurang ogé nu nandinganana."
Al-Falaq (Janari)[edit]
- Ucapkeun, "Kami nyalindung ka Gusti nu ngawasa janari,
- tina kajahatan mahluk-Na,
- jeung tina kajahatan peuting mun geus poék mongkléng,
- jeung tina kajahatan awéwé-awéwé tukang tenung nu niup kana embun-embunan,
- sarta tina kajahatan jalma nu cua nalika manéhna cua."
An-Naas (Manusa)[edit]
- Ucapkeun, "Kami nyalindung ka Gusti manusa,
- Maharaja sakabéh manusa,
- sesembahan manusa,
- tina kajahatan haréwos sétan nu biasa nyumput,
- anu sok ngaharéwoskeun kajahatan kana jero dada manusa,
- ti golongan jin jeung manusa."


text:
Rabu, 03 Maret 2010
Cipeucang
Kacatur kacaritakeun cak kolot, dihiji tempat anu ayana di Kabupaten Bekasi, Kecamatan Bojongmangu, Desa Sukamukti aya hiji lembur nu ngarana Cipeucang. Kunaon eta lembur teh dingaranan Lembur Cipeucang, cak kolot baheula diieu lembur teh loba sasatoan terutama Peucang, Sato bangsaning embe anu awakna letikan ti embe.
Di ieu tempat teh aya cai anu ngocor titungtung kidul nepi tungtung kaler nu di sebut Cipamingkis. Tah di Cipamingkis ieu bangsaning sasatoan ngarinum terutama Peucang. Kusabab cai teh jadi tempat kahirupan mahluk anu harirup sato, tatangkalan oge jalma kabeh ngabutuhkeun cai.
Tah kusabab kitu ieu Lemburteh dingaranan Lembur Cipeucang. Asalna tina ngaran sato nyaeta Peucang jeung cai anu ngalir di eta tempat, Ci = Cai anu ngalir di eta tempat, Peucang = sato anu loba baheula didinya. Disebut weh Cipeucang.
Nepikeun kiwari oge masi aya keneh Cipamingkis anu ngalir di Cipeucang, jeung masi loba jalma lamun usum halodo kacarainateh ka Cipamingkis eta.
Jeung hiji deui di ieu lembur teh lahir saurang jajaka nu ganteng ngalempereng koneng loba nu resep jeung nu bogoh. Tepatna kaping 16 sasih Mei warsih 1987 di lahir keunana. Dugi ayeuna eta jajakateh aya keneh ayeuna kuliah di UPI Kampus Purwakarta nu jenenganana Ojim Suryana tea.
Diposkan oleh ARTIKEL KITA di 07.52 6 komentar:
Siluman
Jaman baheula dihiji tempat/werwengkon didinya teh kacaritakeun lembur anu kacida sarienen nana jelema ngaliwat kadinya, yen beja didinya ari peting tara aya lampu, pokona paroek jeng loba begal. Lamun aya jalma peting-peting liwat kandinya cak beja sok dicegat garong/begal pokona sakumaha harta nu dibawa ku jalma teh kudu dibikeun ka garong lamun hente diancam bakal dipaehan atawa disiksa.
Caritana yen brgal/garong anus sok nyegat ditempat etateh nyaeta jalma anu cicing di tempat eta, penduduk didinya kusabab kitu jalma sarieuneun liwat kadinya teh. Jeung deui anu jalma anu nempatan tempat eta teh jaragoan utamana jago kadugalan.
Kusabab kitu jalma nyarebutna eta tempat Siluman, lembur Siluman terusnamah.
Eta tempat teh aya di Kabupaten Subang, Kecamatan Pabuaran. Tah ayenamah Silumanteh jadi ngaran Desa nyaeta Desa Siluman. Da ayeunamah aman biasa wae kos daerah nu sejenna eweuh begal eweuh garong, kecuali katukangeun lembur etateh aya trotoang panjang da nepi ayeunage sok sarieuneun jalma liwat kadinya tipeuting mah.
Tah kitu caritana kunaon eta tempat teh disebut Siluman, nu ayeuna Desa Siluman.
Diposkan oleh ARTIKEL KITA di 07.50 5 komentar:
Kuya Ngagandong Imahna
Jaman baheula aya Kuya imah-imah di sisi muara. Gawena ngahuma, ngahumateh indit isuk datang sore magrib.
Hiji poe Kuya keur di huma, aya hujan geode bari jeung angina. Tatangkalan rarungkad imah Kuya oge kaapungkeun murag ka leuwi brus ti teleum. Sakadang Kuya sedih kacida, isukana manehna ngieun dei anu leuwih keker supaya te kabawa angina.
Hiji poe manehna balik ti hima, Kuya teh masak pikeun dahar sore. Sabot masak Kuya kacai hela, keur di cai katingali hasep ngebul dina suhunan imahna ku Kuya diburu tapi imah geus angus seneuna gede nakeranan. Kuya teh ceurik.
Keur kitu jol bae Monyet kolot. Monyet ngomong ka sakadang Kuya, “tong ceuri sakadang Kuya ngieun deui imahmah!”
“Anu matak sakadang Monyet lain sakali wae kacilakaan imah teh bareto kabawa angina. Kudu kumaha akalnanya supaya imah awet?” cak sakadang Kuya! Sakadang Monyet ngajawab, “gampang atuh, ngarah imah ulah cilakamah dibawa bae, ulah ditinggalkeun. Pek ngieun dei anu alus tur kuat ke lamun geus anggeus arang tangkodkeun kana tonggong anjeun, pantone sakira asup sirah supaya gampang ngelokeun sirah ka jero.
Eta papatah teh ku Kuya diturutkeun, saenggeus anggeus prak ditengkodkeun dina tonggongna, monyet anu memenerna. Nah ti haritamah imah sakadang Kuya teh sok dibabawa bae, digagandong.
Rincian Dongeng:
- Judulna : Kuya Ngagandong Imahna
- Bahasana : Kasar
- Palakuna : Sakadang Kuya jeung sakadang Monyet
- Watek palakuna :
Sakadang Kuya = Getol daek digawe, gampang putus asa an, te kuat kena musibah.
Sakadang Monyet = Daek babantu jeung mere saran
- Tempat/latar : Baheula dihiji kebon deket walungan
- Eusi/hikmah nu bisa di cokot :
Jadi jalma kudu getol kos sakadang Kuya tapi tong gampang putus asa jeung tong bodo. Jeung kudu daek babantu ka batur kos sakadang Monyet.
Diposkan oleh ARTIKEL KITA di 07.46 8 komentar:
Hayam Kongkorongok Subuh
Kacaritakeun jaman baheula aya oray naga geus lila ngalamun hayang nyaba ka kahiyangan. Unggal isuk eta oray teh osok dangdan mapantes maneh. Tapi keukeuh teu ngarasa ginding lantaran teu boga perhiasan, mangkaning arek ngadeheus ka dewa.
Sanggeus mikir manehna inget ka sobatna sakadang titinggi, maksudna arek nginjeum tanduk ka sakadang jago haritamah jago teh aya tandukan menta di anteur ka titinggi. Sanggeus aprok dicaritakeun sakabeh pamasalahan naga ka jago. Maksudnamah nginjeum tanduk ka jago, engke dianteurkeuna deui ku sakadang titinggi cak sakadang naga.
Hayam jago teu nembalan lantaran apal jahat jeung licikna naga. Lila-lila naga ngarayu, jago oge merekeun tandukna ka sakadang naga. Cak naga ka jago “engke tandukna dibalikeun deui dianteurkeun ku titinggi samemeh balebat, lamun balebat can balik wae bisi kaula poho ngawangkong jeung dewa, anjeun mere tanda weh kongkorongok sing tarik.”
Geus kitumah jung weh naga jenug titinggi the arindit. Isukna samemeh balebat hayam jago kongkorongok satakerna. Sakali dua kali titinggi teu datang wae, terus jago teh kongkorongok sababaraha kali deui, tapi tetep titinggi teu dating keneh bae. Nepi ka brayna berang titinggi teu datang-datang.
“Keun sugan cenah peuting engke” pok hayam teh. Tapi weleh ditunggu nepi kasubuh titinggi teu dating keneh wae. Pohara ambekna hayam jago nepi ka nyancam lamun titinggi dating arek di pacok nepikeun ka paehna.
Ti harita hayam jago teh tiap-tiap subuh kongkorongok sarta mun papanggih jeung titinggi sok langsung dipacok nepi ka paehna, males pati dumeh kungsi ngabobodo.
Rincian Dongeng:
- Judulna : Hayam Kongkorongok Subuh
- Bahasana : Kasar
- Palakuna : Hayam Jago, Titinggi jeung Oray Naga
- Watek palakuna :
Oray Naga = jahat, sok nipu, teu sukur, sok hayang nu batur.
Titinggi = Daek wae di titah sanajan salah, teboga pamadegan.
Hayam Jago = Babari percaya, gampang dibobodo.
- Tempat/latar : Hiji tempat jaman bahela nyaeta di leuweung
- Eusi/hikmah nu bisa di cokot :
Ari hirup teh ulah sombong, adigung, ulah sok nipu, jiga Oray Naga. Ulah sok daek wae di titah lamun salah jiga Titinggi. Ulah gampang di bobodo bisi kaduhung, ulah gampang percaya ka jalma jiga sakadang Hayam Jago.
Diposkan oleh ARTIKEL KITA di 07.39 8 komentar:
Cai Laut Asin
Kacatur jaman baheula aya dua jalma adi lancek. Nu cikal ngarana Jana, ari nu bungsu Jani.
Ki Jana ka asup jelema benghar, lega sawah lega kebon. Tapi koret, tara barang bere jeung tutulung. Tapi Ki Jani mah bari jeung miskin oge ari boga rejeki teh sok mere kanu butuh.
Hiji poe Ki Jani nginjem beas ka Ki Jana tapi manan dibere malah dicarekan. Untung pamajikan Ki Jana karunyaeun. Susulumputan ti salakina mere beas ka Ki Jani sacangkir jeung lauk asin. Bari nalangsa Ki Jani balik ditengah jalan aprok jeung aki-aki awakna begang lempangna rumanggieung, atuh karunyaeun diajakan ka imahna. Nepi imah beas dibubur saenggeus asak didalahar bareng. Isuk-isuk keneh aki-aki teh geus pamitan. Memeh indit aki-aki teh mere jimat ka Ki Jani mangrupa lilisungan jeung haluna tina perak. “Naon wae anu dipikahyang ku ujang, sebutkeun wae bari nyebut Tutu! Tutu! Tutu!’tilu kali,” ceuk aki-aki teh, engke tangtu haluna nutu sorangan, sarta anu dipikahayang kaluar tina jero lisung. Ngereunkeunana lisung kudu dibere taneuh saetik.
Gancangna carita Ki Jani geus benghar, tapi tetep resep ngabantu jeung tutulung kanu susah. Barang Ki Jana ngadenge adina beunghar manehna sirik , bari boga niat jahat hayang miboga jimat eta. Hiji peuting Ki Jana datang Ka Jani, ku Ki Jani dicaritekeun kabeh ka Ki Jana carana make lisung. Terus dibawa minggat ku lanceukna ka alas pentas. Mangsa dina kapal geus eweuh uyah Ki Jana menta kalisung uyah kaluar uyah teh teu ereun-ereun, Ki Jana poho teu mawa taneuh. Nepi ka kapalna kelebuh teleum. Ti harita cai laut jadi asin.
Rincian Dongeng:
Tema : Perang Duduluran
Judulna : Cai Laut Asin
Bahasana : Kasar
Alur/plot : Ngagunakeun alur maju
Cara Nyarita/ Sudut Pandang : orang ka 3 palaku utama
Palakuna : Dua urang adi lanceuk: lanceukna Ki Jana, Adina Ki Jani.
Watek palakuna :
Ki Jana = Sarakar, koret, embung tutulung kanu susah.
Ki Jani = Bageur, berehan, daek tutulung kanu susah.
Tempat/latar : Jaman baheula di hiji lembur.
Eusi/hikmah nu bisa di cokot :Jadi jalma ulah koret jeung jahat, siga Ki Jana anu tung-tungna bakal cilaka. Kudu kos Ki Jani bageur sok daek nulungan batur, hirupna jadi senang tur tentrem
Diposkan oleh ARTIKEL KITA di 07.37 Tidak ada komentar:
Selat Sunda Jeung Gunung Krakatau
Kacatur jaman baheula di Pulo Jawa Beulah kulon, aya hiji karajaan anu rajana Prabu Rakata. Sang Prabu gaduh dua putra. Anu cikal Raden Sundana anu bungsu Raden Topobrana. Haritamah Pulo Jawa sareung Sumatra teh ngahiji.
Kumargi Prabu Rakata parantos sepuh pisan, mangka karajaan teh di titipkeun ka putra-putrana, tur di bagi dua belah wetan ku Raden Sundana, belah kulon Raden Topobrana. Terus Sang Prabu teh indit ngabagawan anu tempatna dibates dua nagara nu dibagi dua tea, anjeunna teu nyandak nanaon tibang guci pusaka nu dicandak. Hiji mangsa dina taun ka genep Sang Prabu teh ngadangu yen putrana parasea Raden Sundana ngarugrug karajaan raina Raden Topobrana. Sang Prabu teh ceg ka guci anu tos dieusi cai laut tea, terus indit ka medan laga kasampak dua putrana keur perang campuh atuh bendu pisan si anjeunanana.
Ningali ramana sumping reg weh perang liren, dua putrana langsung nyampeurkeun cedok weh nyareumbah ka Prabu Rakata kitu dei para parajuritna. Atuh dua putrana beak bersih diseukseukan pampangnaman Raden Sundana nu wani ngarug-gug nagara raina. Dua putrana anu tarungkul teh nyarek, atuh Sang Prabuteh langsung gadeg, ceg kana guci pusaka tea. Terus cai laut anu dina guci dikucurkeun disapanjang wates dua nagara, teras guci anu tos teh kosong teh disimpen ditapal bates dua karajaan tea, anjeunanana indit deui ka tempat pang tapaanana. Teu lami eta bates anu tilas disiram ku cai laut teh ngajanggelek jadi selat. Nu kiwari disebut Selat Sunda. Nu mawi dinamian Selat Sunda lantaran Raden Sundana sarakah hoyong wilayah anu raina. Dugi ramana ngadamel wates nganggo guci pusaka anu caina dikucurkeun terus jadi selat. Tur guci anu disimpen dina wates teh ngajanggelek jadi gunung, nu katelah Gunung Rakata atanapi Gunung Krakatau. Tah kitu sasakala Selat Sunda sareng Gunung Krakatau teh.
Rincian Dongeng:
Tema : Perang Duduluran
Judulna : Selat Sunda Jeung Gunung Krakatau
Bahasana : Lemes
Aur/plot : Ngagunakeun alur maju
Cara nyarita/sudut pandang : orang ka 3 palaku utama
Palakuna : Prabu Rakata, sareng dua putrana: Raden Sundana sareng Raden Topobrana
Watek palakuna :
Prabu Rakata = Arip, adil, tur bijaksana.
Raden Sundana = Sarakah
Raden Topobrana = Embung ditindes
Tempat/latar : Jaman baheula di Pulo Jawa belah kulon.
Eusi/hikmah nu bisa di cokot : Jadi jalma kudu arif, jujur, adil tur bijak sana kawas Prabu Rakata, ulah Sarakah jiga Raden Sundana.
Diposkan oleh ARTIKEL KITA di 07.33 4 komentar:
Senin, 03 Maret 2003
Gagak Jadi Hideung
Kacariotakeun baheula dina hiji tempat aya oray naga keur nawu balong. Sungutna ngegel kana tangkal huni, buntutna dibrlitkeun kana pancuh tambakan beulah dieu. Awakna malang dina balong tea, tuluy di ayun keun goplak, goplak, goplak dipake nawu baloing tea.
Teu kungsi lila balong teh saat laukna sing kocopok loba. Jol datang gagak kadinya haritamah gagak teh buluna bodas ngeplak. Ujug-ujug corokcok weh laukna dipacokan nepi beak lauk nu baradagnamah.
Ku oray sanca katempoen gagak maling lauk, geuwat digenggereuhkeun, tapi gagak ngalah beuki ngahajakeun. Atuh oray ambek sebrut bae diudag gagakteh. Gagak teh hiber kuorang diobrot, gagak teh bingung da diberik wae sieunen katewak. Kabeneran aya nu keur neleum, gebrus bae gagak teh asup ka jero pijanaan. Atuh ari muncul deui teh geus lestreng .
Barang jol oray sanca teh panglingeun, da jadi hideung lestereng. Pok weh oray sanca nanya, “mahlik hideung maneh nempo sakadang gagak teu bieu liwat kadieu?”
Gagak teh sorana digedekeun, ngomongna oge basa Betawi, da sieunen katara, “Engga, gaaaa!”
Tah kitu sasakalana manuk gagak buluna hideung jeung sorana gaaa, gaaaak!
Rincian Dongeng:
- Judulna : Gagak Jadi Hideung
- Bahasana : Kasar
- Palakuna : Gagak jeung Oray Sanca
- Watek palakuna :
Gagak = Badeur, sok daek nyopet, te bisa digenggereuhkeun.
Oray Sanca = Getol, daek usaha, rajin.
- Tempat/latar : Caritana jaman baheula di hiji balong nu loba laukan
- Eusi/hikmah nu bisa di cokot :
Ari jadi jalma teh kudu getol daekan, ulet, usaha lamun hayang bog amah kos sakadang Oray Sanca. Ulah jiga Gagak baong, haying ngenah doing embung gawe.
Diposkan oleh ARTIKEL KITA di 07.41 8 komentar:
Langganan: Entri (Atom)


text:
Babagian administratif Arménia
Arménia dibagi kana 11 babagian administratif, 10 di antawisna nyaéta propinsi, kawanoh salaku marzer (մարզեր) atanapi dina bentuk tunggalna, marz (մարզ) dina Basa Arménia.
Yérévan miboga status husus salaku ibu kota nagara. Pupuhu éksekutif dina unggal 10 marz nyaéta marzpet, ditunjuk ku pamaréntah Arménia. Di Yérévan, pupuhu éksekutifna nyaéta walikota, ditunjuk ku présidén.
Propinsi[édit | sunting sumber]
Di handap nyaéta daptar propinsi-propinsina kalawan populasi, aréa, jeung kapadetanna. Angka-angkana nyaéta ti Badan Statistik Nasional Républik Arménia. Perhatoskeun yén wewengkon Propinsi Gegharkunik ngawengku Dano Sevan, nu miboga 1,278 square kilometres (493 sq mi) ti téritorina.
Komunitas (hamaynkner)[édit | sunting sumber]
Dina unggal propinsi nyaéta komunitas (hamaynkner, tunggal hamaynk). Unggal komunitas nyaéta wangun pamaréntahan sorangan jeunf miboga 1 atanapi leuwih panyicingan (bnakavayrer, tunggal bnakavayr). Panyicingan dikelompokkeun salaku kota (kaghakner, tunggal kaghak) atanapi désa (gyugher, tunggal gyugh). Dina 2007, Arménia miboga 915 komunitas, nu mana 49 dipertimbangkeun salaku kota jeung 866 sésana désa. Ibu kotana, Yérévan, ogé miboga status salaku hiji komunitas.[1] Tambihannana, Yérévan dibagi kana 12 distrik semi-otonom.
Tingali ogé[édit | sunting sumber]
Rujukan[édit | sunting sumber]
- ↑ "Badan Administrasi Régional". Pamaréntah Républik Arménia. Diarsipkan dari yang asli pada 20 April 2008. Diakses pada 11 Séptémber 2008.
Tumbu kaluar[édit | sunting sumber]
Citakan:Articles on first-level administrative divisions of European countries Citakan:Articles on first-level administrative divisions of Asian countries


text: 1Aya hiji urang Parisi, pamingpin Agama Yahudi, ngarana Nikodemus. 2Dina hiji peuting, anjeunna nepangan Isa, saurna, “Rabi (Guru) simkuring terang, yen Anjeun teh guru utusan Allah; margi anu sanes mah, moal aya nu tiasa nyieun mujijat-mujijat kitu, kajaba upami disarengan ku Allah.” 3Waler Isa, “Kieu cek Kaula, upama urang henteu dijurukeun deui, pamohalan bisa ningal Karajaan nu diparentah ku Allah.” 4Walon Nikodemus, “Kumaha abdi nu parantos sakieu kolotna tiasa dijurukeun deui? Naha tiasa lebet deui ka jero beuteung indung, teras dijurukeun deui?” 5Waler Isa, “Masing percaya: Upama jelema henteu dijurukeun tina cai jeung Ruh, hamo teuing bisa asup ka Karajaan Allah. 6Anu dijurukeunana ku manusa, sipat-sipatna, tangtu kumaha ilaharna manusa. Ari anu medalna tina Ruh, tangtu rohani sipatna. 7Anjeun teu kudu heran, mun cek Kaula tadi kudu dijurukeun deui. 8Ari Ruh teh, lir angin nu ngahiuk sakarepna. Ku anjeun kakuping sorana, tapi anjeun henteu terang ti mana asalna jeung ka mana losna. Anu dijurukeun tina Ruh oge, kaayaanana teh kawas kitu.” 9Walon Nikodemus, “Teu kahartos eta tiasa kitu?” 10Waler Isa, “Anjeun teh guruna bangsa Israil? Piraku henteu ngarti? 11Nu diterangkeun ka anjeun teh, nya eta ngeunaan hal anu geus katingal ku Kami sorangan sarta nu geus kasaksian ku sorangan; tapi ku aranjeun mah, henteu katarima eta katerangan teh. 12Lamun katerangan Kaula, tina hal dunya, ku anjeun geus teu dipercaya; geus komo lamun nyaritakeun perkara sawarga, tangtu kana moal percayana teh! 13Ari jelema mah, acan aya anu geus indit sarta nyaho sawarga, iwal ti Putra Manusa anu terah asal ti dinya. 14Jeung sakumaha oorayan tambaga tea, nu ku Musa geus ditanjeurkeun di sagara kikisik; kitu oge, Putra Manusa kudu dijungjung dikaluhurkeun, 15supaya unggal jelema anu percaya ka Anjeunna ginanjar hirup abadi. 16Sabab dunya teh, pohara nya diasihna ku Allah; nepi ka Putra Tunggal-Na oge dipasrahkeun, supaya sing saha anu percaya ka Anjeunna ulah nepi ka binasa; tapi sabalikna, bisa tinemu jeung hirup abadi. 17Pangna Allah ngutus Putra-Na ka alam dunya teh, lain rek ngahukum, enyana mah rek nyalametkeun alam dunya ku parantaraan Putra-Na. 18Saha bae anu percaya ka Anjeunna, moal dihukum; anu baris dihukum teh, anu embung percaya sabab henteu ngandel ka nu ngaran Putra Tunggal Allah tea. 19Ari duduk hukumna kieu: Caang tea geus datang ka dunya, tapi manusa leuwih resep kana poek tibatan kana caang. Sabab kalakuanana nu jahat. 20Munasabah, da tukang ngalampahkeun kajahatan mah, ijid kana caang teh sarta moal daek nyampeurkeun, supaya kajahatanana teu kaboker. 21Sabalikna, anu kalakuanana bener mah, kana caang teh nyampeurkeun; ngarah jelas, yen kalakuanana teh sapuk jeung Pangersa Allah.” 22Sanggeus kitu, Isa katut murid-murid angkat ka tanah Yudea sarta terus ngarereb di dinya bari ngabaptis. 23Yahya oge ngabaptis, tempatna di Ainon deukeut lembur Salim. Sabab di dinya, loba cai tur loba jelema anu ka darinya harayangeun dibaptis; 24da harita mah, Yahya teh acan dipanjara. 25Pareng timbul pasalingsingan paham antara murid-murid Yahya jeung salah sahiji urang Yahudi, nya eta tina hal susuci. 26Tuluy maranehna nepungan Nabi Yahya pokna, “Rabi, jalmi anu kapungkur sumping ka anjeun, nu kantos dicarioskeun tea, Anjeunna oge geuning ngabaptis di walungan Ciyordan palih peuntas; jalmi-jalmi ngabrul bae ka dinya sadayana.” 27Waler Yahya, “Saha oge moal aya anu bisa narima naon-naon, lamun teu dipaparinan ti sawarga mah. 28Maraneh pribadi bisa mere katerangan sabage saksi, yen kami geus ngomong kieu: Kami teh lain Al Masih, tapi anu diutus samemeh Anjeunna. 29Panganten awewe teh hakna panganten lalaki; tapi sabage sobat ki panganten anu ngarendeng jeung ngabandungan di dinya, milu mikayungyun ku sora ki panganten. Eta teh, pikeun kami mah, geus mangrupa kabagjaan tur nepi ka jucungna pisan ayeuna mah. 30Anjeunna mah geus kuduna beuki unggul, kami anu kudu beuki asor. 31Anu asal ti sawarga, tangtu ngungkulan ka kabeh; anu asal ti dunya, tangtu kaasup warga ieu dunya sarta cacaritana tangtu ku basa duniawi. Anu asal ti sawarga, tangtu bae pangunggulna. 32Anjeunna maparin katerangan tina sagala rupa anu geus kabandungan jeung kadangu ku anjeun, tapi panyaksi-Na euweuh nu daek narima. 33Saha-saha nu daek narima kana panyaksi-Na, tangtu ngarasa yen Allah teh saestu. 34Pangna Anjeunna diutus ku Allah teh, geus tangtu pikeun nepikeun dawuhana-Na. Sabab Anjeunna, ku Allah geus dianugrahan Ruh Mantenna tanpa wangenan. 35Rama nu mikaasih ka Putra geus masrahkeun sakabeh perkara ka Anjeunna. 36Anu percaya ka eta Putra, tangtu tinemu jeung hirup langgeng. Tapi anu henteu anut ka Putra mah, moal papanggih jeung hirup; sabalikna, pinasti nandangan hukuman Allah.”


text:
Anu Lolong Jeung Anu Gempor
Hiji mangsa harita liwat jambatan walungan;
Lolong : "Sora aya anu mandi nya ?", pokna anu lolong.
Gempor: "Heueuh !, cik rek nanya eta nu mandi teh awewe atawa lalaki ?"
Lolong : "Nya pasti awewe lah !"
Gempor: "Ah siah lolong-lolong ge nyaho ka awewe mah !,Naha maneh bet nyaho eta awewe, memang tandana naon ?"
Lolong : "Ah siamah dasar bego!, oneng! bin tolol!, pan eta tandana mah bobogaan maneh ngaganjel dina tonggong aing!".
Gempor: "Aeh Heueuh nya ! dasar ! teu kaop ninggali anu?"


text:
Alexander Fleming
Sir Alexander Fleming nya éta jalma nu kasohor manggihan pénisilin (antibiotik pikeun ngalawan baktéri).[1] Lahir tanggal 6 Agustus 1881 di Lochfield Darvel Ayrshire Skotlandia.[2] Anak katilu ti opat sadudulur.[1]
Fleming sakola di Loudoun Moor School jeung Darvel School, tuluy salila dua taun sakola di Kilmarnock Academy.[1] Sanggeus gawé di kantor jasa salila opat taun, Fleming nu umurna 20 taun meunang warisan ti amangna.[1] Taun 1901 Alexander Fleming daptar ka Rumah Sakit St. Mary's, London.[2] Lima taun ti harita, Fleming asup ka departemen panalungtikan di St Mary salaku asistén bakteriologi Sir Almroth Wright.[2] Tuluy meunangkeun kualifikasi husus pikeun sakola deui dina taun 1906 kalawan pilihan jadi ahli bedah.[1] Taun 1928 Fleming nyokot tur nalungtik sampel jamur.[1] Sanggeus ditalungtik éta jamur téh asalna tina genus Penicillium.[1] Alatan éta obat nu diciptakeun ku Fleming disebut penicillin atawa pénisilin.[2] Fleming ogé nyindekkeun yén baktéri bisa ngamekarkeun résistansi jeung daya tahan kana pénisilin upama dosis pénisilin nu digunakeun minangka antibiotik saeutik tur dina waktu nu heureut. [1] Alatan pénisilin hésé dimekarkeun, Fleming peunggas harepan pikeun mekarkeunana.[1] Tuluy pénisilin dimekarkeun ku Howard Florey jeung Ernst Chain kalawan waragad ti pamaréntahan Amerika. [1]
Alexander Fleming meunang panglélér dina taun 1944.[2] Taun 1945 Fleming ogé dilélér Hadiah Nobél pikeun ubar-ubarna.[2] Alexander Fleming ngantunkeun dina tanggal 11 Maret 1955.[2] Dimakamkeun di Katedral St Paul.[2]


text:
Blog Bahasa Sunda Cerita Sunda Dongeng Sunda Sastra Sunda Dongeng Cawokah Puisi Sunda Wawangsalan Pantun Sunda Siloka Sunda, Adat Sunda Budaya Sunda True Storry of Sundanese Sundanese in Indonesia guyon canda bahak koleksi berita tawa humor ngakak guling pingkal komedi Funniest Story Jokes Humor Comedy Cute Amusing Jest Feeding funny Through Laugh Giggle a true story Real Life imagine Stories Crazy Collection gambar lucu foto lucu foto ngakak >> PUGER-NYUNDA.blogspot.com
Kamis, 29 September 2011
CACING KREMI VS BILATUNG
Ki sunda: "Bah aya kénéh??"
Abah : "Aya kénéh naon Ki?
Ki Sunda : "Éta cacing kremi dina bujur Abah?"
Abah : "Kabeneran keur kosong Ki!"
Ki Sunda : "Mun sesakeun jang Aki?!"
Abah : "Da sugan teh teu butuh..na jang naon??"
Ki sunda : "Nyéta...jang epan ngusep!"
Abah : "Pan biasa na gé sok ngala bilatung tina kulanas Aki!!!"
Ki SUnda: "Cacing kremi Abah mah bangénan!!"
Abah : "Cacing kremi Abah tea atuh..hehehehe!!"
Ku: Abah Kabayan


text:
Category Archives: Rajaban
Rajaban, Ngayakeun Acara Intihan
Ti buritna keneh barudak teh geus haget pisan pikeun nyinghareupan malem minggu. Panggung pikeun pentas geus ngajuglug di gigireun masigit. Toa jeung sapeker geus dipasang di deukeuteun panggung. Korsi ngajalajar di hareupeun panggung. Sedengkeun sababaraha urang ibu-ibu eukeur siap-siap kupruk-keprek di dapur imahna Mang Ahmad, nyiapkeun dahareun pikeun peuting.
Nya peuting ayeuna teh apanan bakal diayakeun acara intihan barudak ngaji. Dina raraga ngareuah-reuah poean Rajaban, barudak ngaji teh geus biasa ngayakeun acara intihan, anu dijerona teh dieusi ku acara mintonkeun kamonesan barudak ngaji. Barudak ngaji dibere tugas sewang-sewangan, aya anu dibere tugas pikeun sisindiran, pidatoan, nadoman, maca sajak katut sandiwara. Aya oge anu bagean maca surat tina Juzamma anu geus diapalkeun.
Kabehanana oge pikeun nyiapkeun acara peuting ayeuna, malem minggu. Barudak anu osok ngaraji jeung geus ngalaksanakeun latihan mah, mani sumanget pisan nyinghareupan malem ayeuna teh. Da dina malem ayeuna maranehna bakal mintonkeun kabisa jeung kamonesanana sewang-sewangan. Bakal mintonkeun hasil latihan salila kurang leuwih sabulan. Maranehna bakal naek ka panggung, anu bakal dilalajoanan ku urang lembur, hususna ku kolotna. Maranehna bungah yen geus bisa mintonkeun dirina, yen dirina geus bisa cumarita atawa sahanteuna bisa nangtung di luhur panggung bari dilalajoanan ku jalma rea. Nya, anu ngarasa era mah, pasti aya. Ngan lolobana mah da hayang gera naek, hayang gera naek. Pangpangna hayang gera rengse. Da geus rengse mah biasana osok gancang dibagi pincuk.
Waktu nyerelek teu bisa dipondah deui.
Sanggeus wanci Insya, sanggeus barudak rengse ngalaksanakeun solat Isya, nya prung wae atuh acara Intihan teh dimimitian. Sanggeus acara bubuka, diteruskeun kana pintonan barudak. Pintonanana rupa-rupa, aya anu sisindiran, pidatoan, nadoman, sajak, jeung sandiwara. Si Acim, si Duyeh, si Omon oge teu tinggaleun, mintonkeun bageanana. Si Acim bagean sisindiran, ari si Duyeh mah kabagean nadoman, sedengkeun si Omon kabagean pidatoan.
Atuh, kolot-kolotna anu baroga budak jeung budakna bisa naek ka panggung teh, kacida barungahna. Barudakna geus bisa mintonkeun kamampuhanana, kabisana. Teu saeutik kolot anu ngalungan duit ka panggung waktu budakna naek ka panggung.
Kira-kira nincak waktu jam 11 peuting, acara intihan teh rengse. Atuh barudak teh langsung muru ka emper masigit pikeun nyokot pincuk. Sanggeus kabagean kabehanana, nya dalahar balakecakan.
(Gambar meunang nginjeum ti http://www.kompasiana.com/)
Rajaban Éta téh Tanggal 27 Rajab
“Cim, ari Rajaban téh iraha jadina?” Si Duyéh nanya ka Si Acim, mangsa manéhna duaan eukeur ngala suluh di sisi leuweung.
“Cenah mah malem Ahad hareup.” Témbal si Acim anu eukeur ngumpulkeun suluh beubeunanganana.
“Ahad hareup nya…?” Si Duyéh mikir. Manéhna ngitung poé reujeung tanggal. “Mun minggu hareup mah atuh tanggal 23 Rajab atuh nya….”
Si Acim unggeuk.
“Naha nya…, apanan Rajaban téh tanggal 27 Rajab lain…?” Si Duyéh melong ka si Acim bangun anu bingung.
Si Acim teu buru-buru ngajawab.
“Nya ari kajadian Isro’ Mi’roj mah heu-euh tanggal 27 Rajab. Tapi ieu mah apanan nyambut kajadian Rajaban. Jadi teu kudu tanggal 27 Rajabna waé….”
“Oh….” Si Duyéh unggut-unggutan. “Tapi, tanggal 27 Rajab téh peré lain…?”
Si Acim teu ngajawab.
“Naha teu dilaksanakeun pas maleman tanggal 27-na waé nya. Apanan poé Kemisna téh peré…, teu sakola.” Si Duyéh ngagerendeng sorangan.
Manéhna nyampeurkeun ka si Acim anu masih kénéh ngumpulkeun suluh.
“Naha bet henteu maleman tanggal 27-na nya…?” Ceuk manéhna nanya ka si Acim.
“Ulah nanya ka kuring atuh. Da éta mah kumaha Mang Ahmadna waé atuh.” Témbal si Acim.
Si Duyéh cicing teu ngomong deui. Nempo babaturanana kitu, si Acim jadi karunyaeun.
“Ceuk kolot kuring mah cenah, dina maleman tanggal 27 Rajabna téh bakal dilaksanakeun Rajaban pikeun kolot. Jadi barudak mah Rajabanna téh malem Ahad hareup, lain malem Kemisna.” Si Acim ngajelaskeun.
“Oh…, kitu nya.” Si Duyéh kakara ngartieun. “Nya lamun kitu mah, kumaha deui….”
“Maksud manéh naon kitu? Hayang malem Kemis…?” Si Acim melong ka si Duyéh.
“Heu-euh.” Si Duyéh pondok.
“Naha…? Arék ka mana kitu ari malem Ahadna?”
“Eu…, taya nanaon. Moal ka mamana….” Tembal si Duyeh rada bingung.
Si Acim melong. “Curiga kuring mah….”
“Curiga naon…?” Si Duyeh malik nanya bari neuteup si Acim.
“Teu…, ah!” Si Acim embung keteterusan.
Si Duyéh jempé.
“Hayu ah urang balik, geus burit.” Ceuk si Acim bari nyieun tempat pikeun meungkeut suluh.
“Dagoan heula atuh. Kuring mah acan dikumpulkeun suluhna.” Ceuk si Duyéh bari tuturubun muru ka tempat ngumpulkeun suluh beubeunanganana.
Rajaban teh Isro’ Mi’rojna Kanjeng Nabi Muhammad saw.
Isro’ Mi’roj teh asalna tina dua kecap, nyaeta Isro’ jeung Mi’roj. Lamun diwincik mah, hartina eta kecap teh nyaeta: Isro’ hartina lalampahan ti dina waktu peuting. Lalampahan ieu teh dilakonan ku Nabi Muhammad ti Masigit Harom di Kota Mekkah ka Masigit Asqo di Baitul Maqdis Palestina. Sedengkeun ari hartina Mi’roj nyaeta naek ka luhur, ieu mah nuduhkeun kana lalampahan Nabi Muhammad ti Masjid Aqso ha Sidrotul Muntaha kanggo ngadeuheus ka Gusti Allah. Eta dua lalampahan teh dilakonan dina waktu ngan sapeuting.
Ieu kajadian teh lumangsung dina waktu taun ka dua belas jadi Rosul. Dina mangsa harita Nabi Muhammad keur dina kaayaan ditibanan kasedih. Dina taun eta teh Nabi Muhammad ditinggalkeun maot ku istrina, Khodijah jeung Amangna, Abu Tholib.
Nya pikeun ngupahan eta kasedih teh, Gusti Allah miwarangan Nabi Muhammad kanggo ngadeuheus ka Anjeunna, ku ngalakonan Isro’ sareng Mi’roj.
Ari oleh-oleh uihna tina ngalakonan Isro’ Mi’roj ieu teh nyaeta ibadah Sholat. Ibadah Sholat mangrupakeun ibadah anu parentahna langsung ti Gusti Alloh. Mimitina mah ibadah sholat teh kudu dilaksanakeun 50 kali dina waktu sapoe sapeuting. Ngan dumasar kana piwejang Nabi Musa, Nabi Muhammad ngadeuheus deui ka Gusti Allah pikeun ngurangan wilanganana. Nya ahirna mah nepikeun ka lima waktu. Nya nepikeun ka ayeuna, ibadah solat teh dilaksanakeunana teh ngan lima waktu dina sapoe sapeuting.
Eta teh mangrupakeun hiji hikmah dina lalakon Isro’ Mi’roj. Jadi, kuayana intihan ieu teh, mudah-mudahan urang sadayana tiasa ngajaga ibadah solat urang.
Eta teh mangrupakeun eusi tina pidatoan anu diapalkeun ku si Omon. Sanggeus kitu manehna beres macakeun pidatoanana, si Omon diuk di antara barudak nu sejenna. Saurang-urang ka hareup pikeun latihan persiapan nyinghareupan intihan.
(Gambar meunang nginjeum ti http://t0.gstatic.com)
Rajaban éta Lain Naék Tarajé Waktu Peuting
“Mon kuring mah acan kabagéan kénéh. Kumaha nya…? Sieun teu apal waé kuring mah.” Ceuk si Acim ka si Omon bangun anu hariwang.
Si Omon teu némbalan. Manéhna gegereyeman waé. Ngapalkeun pidatoan jigana mah.
“Mon…?” Si Acim ngagentraan si Omon.
Si Omon tetep waé teu ngawaro.
“Ih…, ari manéh kumaha…?” Si Acim keseleun. Manéhna baeud. Ari si Omon angger ngadeluk waé ngapalkeun.
Keur kitu ngong sora Adan Maghrib ti tajug. Atuh si Omon curinghak, terus ngajak si Acim pikeun muru ka tajug. “Cim, hayu urang ka tajug. Geus Maghrib.”
“Kuring mah ka imah heula….” Témbal si Acim bari ngaléos muru ka imahna. Manéhna jiga anu keseleun kénéh ka si Omon. Ari si Omon gogodeg waé nempo paripolah babaturanana téh. Manéhna terus muru ka imahna pikeun disalin.
Sanggeus solat Maghrib reujeung wiridan, barudak téh ngarumpul jadi sababaraha riungan di jero tajug. Si Acim nyampeurkeun si Omon.
“Cim, kumaha…? Geus aya béja arék dibagi ayeuna cenah atawa henteu?” Si Omon nanya ka si Acim.
Si Acim teu langsung ngajawab.
“Manéh ambék ka kuring nya…?” Si Omon nyelok.
Si Acim ngarénghap heula. “Henteu atuh….”
“Bisi waé pédah tadi teu diwaro ku kuring.” Ceuk si Omon.
“Kumaha atuh, geus kabagéan acan…?” Si Omon nanya deui.
“Acan…, apanan tadi ogé ceuk kuring acan kabagéan kuring mah.” si Acim masih kénéh jamedud.
“Tanyakeun atuh ka Mang Ahmad.” Si Omon méré saran.
“Apanan Mang Ahmadna ogé keur sibuk kénéh, ngatur nu lian.”
“Nya tungguan waé heula atuh. Da piraku Mang Ahmad ogé pohoeun ka manéh.” Si Omon ngupahan.
Si Acim teu némbalan. Duanana terus muru ka émpér tajug. Dariuk di deukeuteun lawang panto. Si Omon neruskeun ngapalkeun pidatoanana. Sedengkeun si Acim ngahuleng. Rét manéhna ka si Omon keur anteng. Rét ka jero tajug barudak mani ramé raribut sanajan dihulag ogé. Rét ka luar, geus rada poék. Manéhna ngahuleng deui.
Teu lila manéhna nanya ka si Omon. “Mon…?”
Si Omon teu ngajawab.
“Mon…?” Si Acim deui bari noél kana kélékna.
Atuh si Omon téh ngagurubug. Manéhna ngalieuk. “Aya naon atuh…?”
“Mani husu kitu ngapalkeunana…?”
“Nya heu-euh atuh. Sugan waé gancang apal.” Témbal si Omon.
“Ari eta eusina ngeunaan naon?”
“Eusi naon…?”
“Eta…, pidatoan manéh.”
“Oh. Ngeunaan Isro’ Mi’raj.” Témbal si Omon.
Si Acim unggut-unggutan.
“Eh, heu-euh.” Si Acim asa kaingetan. “Meureunan ngeunaan naon hartina Isro’ Mi’raj nya…?
“Nya enya atuh. Kuring nerangkeun naon hartina Isro’ jeung Mi’raj.” Si Omon asa agul kana eusi pidatoanana.
“Naon atuh hartina?” Si Acim hayangeun apal. Teuing api-api teu apal.
“Isro’ téh hartina mah miang ti peuting. Sedengkeun Mi’raj téh naék ka luhur….” Si Omon nerangkeun. Ngan omonganana teu kebat, da kaburu kapotong ku si Acim.
“Ngarti atuh lamun kitu mah.” Ceuk si Acim. “Isro’ Mi’raj téh naék tarajé dina waktu peuting nya…?”
“His, lain atuh!” Si Omon ngagebés pamanggih si Acim.
“Apanan tadi Mi’raj téh naék lain…? Apanan lamun urang naék téh osok maké tarajé….”
“Ih…, ieu mah lain naék maké tarajé atuh.” si Omon jadi keuheuleun. “Tapi Isro’ Mi’raj téh lalampahan Nabi Muhammad ngadeuheus ka Gusti Allah.”
(Gambar meunang nginjeum ti http://www.blogspot.com/)
Rajaban Eta Lain Raja Ban
“Mon, maneh geus kabagéan acan?” Si Acim nanya ka si Omon, mangsa manéhna duaan eukeur arulin di buruan masigit.
“Kabagéan naon, Cim?” Si Omon malik nanya.
“Eta…, pikeun nyinghareupan Rajaban téa geningan.” Si Acim ngajéntrékeun.
“Oh, éta.” Témbal si Omon. “Enggeus atuh. Ngan kakara tadi isuk-isuk dicokotna ogé. Ari manéh kumaha…?”
“Kuring mah acan aya euy. Acan dipangnyieunkeun.”
“Naha…? Sugan téh enggeus. Ari manéh kabagéan naon kitu…?”
“Kuring mah cenah kabagéan sisindiran.” Témbal si Acim. “Ari manéh, naon Mon? Pidatoan, nya…?”
“Nya kuring mah biasa waé. Da taun kamari-kamarina ogé pidatoan waé kuring mah.”
“Padahal mah robah atuh sakali mah. Ulah pidatoan waé.” Ceuk si Acim méré saran, “ayeuna mah bagéan nadoman atuh atawa solawatan.”
“Ih, da kumaha deui atuh. Da saur pun guruna kitu, nya kuring mah namprak tumarima waé.” Si Omon pasrah.
Si Acim henteu ngomong deui. Manéhna dekul waé kana heureuyna, memener rorodaan bogana. Si Omon nempokeun.
“Cim, manéh apal kénéh naon ari Rajaban téh…?” Si Omon ngajak ngobrol deui.
Si Acim teu ngajawab. Manéhna ngaréngsékeun heula ngabenerkeun rorodaanana. Geus réngsé kakara ngajawab. “Naon nya…?”
Si Acim ngahuleng. Nginget-nginget sugan bisa inget.
“Piraku poho deui…?” Si Omon melong ka si Acim.
“Nu ku kuring apal kénéh mah, rajaban téh sarangka bedog.” Témbal teu euleum-euleum.
“Ih! Manéh mah. Lain éta atuh. Da éta mah ayana oge dina bobodoran. Ieu mah bener…!” Si Omon ngagebés ka si Acim.
“Ari ceuk manéh naon atuh?” Si Acim malik nanya.
“Manéh heula atuh. Piraku nu nanya malik ditanya. Jawab heula atuh ku manéh.” Si Omon embungeun ngajawab tiheula.
“Ieu atuh. Rajaban téh gilinding setum.” Si Acim angger teu euleum-euleum.
“Baku manéh mah ari geus heureuy téh. Ieu mah nu nyatana.” Si Omon rada ambek.
“Bener lain, Raja Ban mah gilinding setum?” Si Acim ngabela sorangan.
“Nya heu-euh atuh ari raja ban mah. Tapi ieu mah rajaban, lain raja ban.” Si Omon melong ka si Acim.
Si Acim nyenghél, nempo babaturanana rada ambek téh.
(Gambar meunang nginjeum ti http://www.flickr.com/)


text:
Campursari
Campursari nyaéta salah sahiji istilah pikeun némbongkeun adu manis sora atawa nada tina waditra-waditra tradisional jeung instrumén-instrumén musik modéren ti Kulon, kalawan jalinan-jalinan nada anu harmonis, kawas rebab dikombinasikan jeung piano, biola dipidangkeun jeung kacapi, gitar kalawan suling (tarling). Ilaharna nyampurkeun gamelan pentatonis sareng diatonis. Musik ieu kawentar di Jawa Tengah oge Jakarta. Upami di daerah Sunda aya campursari gaya Bandung. Didi Kempot salah sahiji vokalis campursari di Solo, Dul Sumbang di Bandung.
Daptar eusi
Alat[édit | sunting sumber]
Alat musik campursari mangrupi saparangkat gamelan sareng saparangkat orkes. Gamelanna biasana ngangge laras salendro. Jenis instrumenna nyaeta gendang Sunda atawa kendang Jawa, goong, kempul, saron, kenong, demung, rebab atawa biola, bonang, sareng gambang. Instrumen orkesna, gitar bass, gitar melodi, tarompet, drum, bongo, kecrek, suling, sareng organ.
Lagu[édit | sunting sumber]
Lagu-lagu campursari biasana model langgam. Lagu "Kalangkang" salah sahiji lagu campursari Sunda, lagu "Sewu Kuta" campursari Jawa. Lagu-lagu campursari biasa oge dihaleuangkeun dina pagelaran wayang.
Pintonan[édit | sunting sumber]
Campursari biasana dipintonkeun di panggung anu ditanggap dina hajatan, hajat ngawinkeun, kariaan sunatan, perayaan, kampanye, sareng sanes-sanesna.
Campursari dumasar wewengkon[édit | sunting sumber]
Campur sari di Sunda[édit | sunting sumber]
Harti séjén ti campur sari nyaéta adu manisna waditra-waditra Sunda ti sagala rupa kelompok, contona kelompok gamelan jeung kelompok kacapi, rebana jeung rebab, degung jeung angklung, jste. Panembang campur sari Sunda diantarana:
Campur sari di Jawa[édit | sunting sumber]
Campursari di Jawa mangrupakeun salasahiji pintonan midangkeun lagu Jawa nu mangrupa campuran gamelan Jawa jeung alat musik modéren. Panembang campur sari nu kasohor di Jawa diantarana:
Rujukan[édit | sunting sumber]
- Ensiklopedi Sunda: Alam, Manusa, Budaya (Rosidi, dkk: 2000)


text:
Dwi Bahasa
Dwi Bahasa atawa Dwibasa, disebut ogé Bilingualism atawa multilingualism nyaéta fénoména kabasaan anu ilahar di saban nagara sakuliah dunya. Copélna, nepi ka kiwari 50-70 persén tina jumlah manusa di sakuliah dunya kaasup masarakat bilingual, anu ngagunakeun dua atawa leuwih basa dina komunikasi jeung papadana. Satadina, konsép dwi bahasa téh digunakeun sacara umum pikeun jalma nu ngawasa dua atawa leuwih tina basa. Kadieunakeun, éta konsép téh diheureutan. Ukuran masarakat dwi bahasa lain ditilik tina kamampuh linguistikna sacara pribadi kana basa waé, tapi leuwih jauhna ningali pamakéan (jihat pragmatis) masarakat kana éta basa. Tegesna, anu ngawasa sababaraha basa, tacan tangtu disebut dwi bahasa saupama dina kahirupan sapopoéna masih ngagunakeun hiji basa. Urang Sunda kaasup kana masarakat dwi bahasa, alatan dina hirup kumbuhna teu bisa ngaleupaskeun dirina tina basa Indonésia minangka basa resmi nagara.


text:
Shania Twain
Eilleen Regina Edwards atawa leuwih kasohor ku sebutan Shania Twain nya éta salasahiji musisi asal Kanada.[1] Lahir di Windsor Ontario tanggal 28 Agustus 1965.[1]
Lahir ti pasangan Sharon jeung Clarence Edwards.[2] Shania kungsi nikah jeung Robert John Mutt Lange dina tanggal 28 Desember 1993 nepi ka ngalahirkeun anak nu ngaranna Eja D'Angelo.[2] Tapi teu kungsi lila Twain jeung Lange pipisahan dina tanggal 9 Juni 2010.[2] Shania nikah deui dina tanggal 1 Januari 2011 di Rincón, Puerto Rico ka Frederic Thiebaud, pangusaha asal Swiss.[2]
Ngamimitian karir dina dunya musik ti leuleutik kénéh kalawan ngeusi acara The Tommy Hunter Show nalika umurna 13 taun.[2] Préstasina nu pangnyongcolangna bisa katitén tina albeumna nu katilu nya éta Come On Over nu jadi albeum panglakuna dina mangsa harita.[1] Leuwih ti 39 juta kopi kajual di sakuliah dunya sarta jadi album nu panglakuna kasalapan di U.S, sedengkeun albeum kaopatna nu judulna Up! Dirilis ahir 2002, kajual leuwih ti 20 juta kopi di sakuliah dunya.[1]
Shania kungsi ninggalkeun dunya musik alatan kudu ngurus adi-adina.[2] Kolotna tilar dunya nalika Shania umurna 22 taun.[2] Taun 1991 Shania meunangkeun kontrak rékaman ti Mercury Nashville.[2] Albeum munggaranana teu ngahasilkeun hiji préstasi nu nyongcolang.[2] Tapi dina albeum kaduana The Woman in Me ngahasilkeun angka jual pangluhungna sarta tina ieu albeum Shania meunangkeun Grammy Award salaku Best Country Album. [2] Shania Twain ogé kacatet salaku hiji-hijina wanoja nu meunangkeun Diamond tina tilu albeumna.[2] Ti mimiti ancrub ka dunya musik, Shania Twain geus boga 5 studio album jeung 1 Greatest Hist. [2]
Daptar eusi
Diskografi[édit | sunting sumber]
Album[édit | sunting sumber]
- 1993: Shania Twain
- 1995: The Woman in Me
- 1997: Come on Over
- 2002: Up!


text:
Bandstop filter
Bandstop filter (BSF) idéal nyaéta filter nu dirarancang pikeun nolak ngan sinyal-sinyal dina pita-pita frekuensi tinangtu antara wc1 jeung wc2 sarta ngaliwatkeun komponen-komponen sesana tanpa distorsi. Fungsi transfer atawa réspon frékuénsi BSF ideal nyaeta:
HBSF - HBPF
Amplitudo jeung fase HBSF digambarkeun saperti di handap ieu:
Baca ogé[édit | sunting sumber]
Rujukan[édit | sunting sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993


text:
Drupadi
Draupadi (Sansakerta: द्रौपदी; Draupadī) nyaéta salah sahiji inohong dina wiracarita Mahabarata. Manéhna téh anakna Prabu Drupada, raja di karajaan Pancala. Dina kitab Mahabarata vérsi aslina, Drupadi nyaéta pamajikan para Pandawa nu jumlahna lima urang. Tapi dina wayang Sunda jeung Jawa, manéhna téh pamajikan Prabu Yudistira hungkul.
Daptar eusi
Harti ngaran[édit | sunting sumber]
Mimitina Drupadi dibéré ngaran "Kresna", nujul kana warna kulitna anu semu hideung. Dina basa Sansakerta, kecap “Kresna” atawa "Krishna" sacara harfiah boga harti poék atawa hideung. Laun laun manéhna leuwih dipikawanoh kalayan ngaran "Drupadi" (éjahan Sanskerta: Draupadī), anu sacara harfiah boga harti "puteri Drupada". Ngaran "Pañcali" ogé dibikeun ka manéhna, anu sacara harfiah boga harti "puteri karajaan Pancala". Alatan manéhna mangrupakeun dulurna Dréstajumena, mangka manéhna ogé disebut "Yadnyaseni" (Yajñasenī).
Kalahiran[édit | sunting sumber]
Drupadi mangrupakeun anak anu lahir tina hasil Putrakama Yadnya, nyaéta upacara pikeun meunangkeun turunan. Dina kitab Mahabarata dicaritakeun yén sanggeus Drupada diééra ku Dorna, manéhna indit ka leuweung pikeun ngarencanakeun males dendam. Saterusna manéhna mutuskeun hayang boga anak anu baris bisa maéhan Dorna, sarta saurang puteri anu baris kawin jeung Arjuna. Ku bantuan Resi Jaya jeung Upajaya, Drupada ngalangsungkeun Putrakama Yadnya maké seuneu suci. Drupadi lahir tina seuneu suci kasebut.
Kawin jeung para Pandawa[édit | sunting sumber]
Dina kitab Mahabarata vérsi India jeung dina adat pawayangan di Bali, Déwi Drupadi boga salaki ka lima urang, nyaéta Panca Pandawa. Perkawinan kasebut lumangsung sanggeus para Pandawa ngadatangan Karajaan Pancala sarta miluan sayémbara di dinya. Sayémbara kasebut dipiluan ku para satria kawentar di sakumna daratan Baratawarsa (India Kuna), contona kawas Karna jeung Salya. Para Pandawa ngariung babarengan jeung satria séjénna di pakalangan, tapi maranéhanana henteu maké pakéan sakuduna saurang satria, tapi nyamur jadi brahmana. Di tengah-tengah pakalangan ditempatkeun hiji sasaran anu kudu dipanah kalawan pas ku para pamilon sarta anu junun ngalakonanana baris jadi pamajikan Déwi Drupadi.
Para pamilon ogé mecakan pikeun manah sasaran di pakalangan, tapi hiji-hiji narungtutan gagal. Karna junun ngalakonanana, tapi Drupadi nampikna kalayan alesan yén manéhna henteu daék kawin jeung anak kusir. Karna jadi kuciwa sarta rarasaanana pohara kaluman. Sanggeus Karna ditampik, Arjuna maju ka haeup sarta mecakan manah sasaran kalawan pas. Panah anu dileupaskeunana sanggup ngeunaan sasaran kalawan pas, sarta luyu jeung pasaratan, mangka Déwi Drupadi ngabogaan hak jadi pamajikanana. Tapi para pamilon séjénna nyawad alatan saurang brahmana miluan sayémbara sedengkeun para pamilon hayang sayémbara kasebut ngan dipilonan ku golongan satria. Alatan ayana cawadan kasebut mangka kaributan teu bisa disingkahan deui. Arjuna jeung Bima tarung jeung satria anu nyarawad sedengkeun Yudistira, Nakula, jeung Sadéwa balik ka imahna ngajaga Déwi Kunti, indung maranéhanana. Kresna anu milu aub dina sayémbara kasebut nyaho saha sabenerna para brahmana anu geus meunangkeun Drupadi sarta manéhna ngomong ka para pamilon yén geus sakuduna para brahmana kasebut meunangkeun Drupadi sabab maranéhanana geus hasil meunangkeun sayémbara kalawan alus.
Sanggeus kaributan geus eureun, Arjuna jeung Bima balik ka imahna kalawan mawa Déwi Drupadi. Satepi di imahna kasampak indungna keur sasaréan disimbut bari mikiran kaayaan dua anakna anu keur tarung di pakalangan sayémbara. Arjuna jeung Bima datang nyanghareup sarta ngomong yén maranéhanana geus balik sarta mawa hasil baramaén. Déwi Kunti ngajurung sangkan maranéhanana ngabagi rata naon anu geus dibeunangkeun. Tapi Déwi Kunti kagét waktu nyaho yén anak-anakna henteu ngan mawa hasil baramaén waé, tapi ogé saurang wanoja. Déwi Kunti henteu daék jalir jangji, mangka Drupadi ogé jadi pamajikan kabé h Panca Pandawa.
Upacara Rajasuya[édit | sunting sumber]
Mangsa Yudistira ngalangsungkeun upacara Rajasuya di Indraprahasta, sakumna satria di saantéro Baratawarsa diondang, kaasup misanna anu licik sarta sok dengki, nyaéta Duryodana. Duryodana jeung Dursasana kataji ku kaayaan balériung Karaton Indraprahasta. Maranéhanana henteu nyaho yén di tengah-tengah karaton aya balong. Cai balong éta pohara beresihna sahingga dadamparna katempo ku kituna henteu katempo jiga balong. Duryodana jeung Dursasana henteu nyahoeun hal éta tuluy maranéhanana tigejebur. Nempo hal éta, Drupadi seuri ceuceuleukeuteukan. Duryodana jeung Dursasana pohara érana. Maranéhanana henteu bisa mopohokeun panghina kasebut, sumawona anu nyeungseurikeun maranéhanana nyaéta Drupadi anu pohara dipikaresepna alatan kageulisanana.
Mangsa tumibana waktu pikeun méré susuguh ka para ondangan, geus jadi adat yén sémah anu pangdipihormatna anu mimiti meunang susuguh. Ku alpukahna Bisma, Yudistira méré suguhan kahiji ka Sri Kresna. Nempo hal éta, Sisupala, baraya misan Sri Kresna, kabeuratan sarta ngécé Sri Kresna. Panghina éta ditarima Sri Kresna tutuluyan nepi ka kaambekna muncak. Sisupala dipaéhan ku Cakra Wicajsana. Mangsa metot Cakra, leungeun Sri Kresna ngaluarkeun getih. Nempo hal kasebut, Déwi Drupadi gura-giru nyoékkeun kaén sari-na pikeun muntel tatu Sri Kresna. Pitulung éta henteu bisa dipopohokeun ku Sri Kresna.
Kaulinan dadu[édit | sunting sumber]
Sanggeus ngaluuhan upacara Rajasuya, Duryodana ngarasa sirik ka Yudistira anu ngabogaan harta lubak-libuk sarta karaton anu agréng. Nempo alona ngahuleng, mecenghul alpukah jahat ti Sangkuni. Manéhna ngajurung alona, Duryodana, ambéh ngondang Yudistira pikeun ulin dadu kalawan tarohan harta, karaton, sarta karajaan di Indraprahasta. Duryodana nampa usul kasebut alatan yakin mamangna, Sangkuni, mangrupakeun ahlina dina kaulinan dadu sarta harepan pikeun ngarebut kakayaan Yudistira aya di leungeun mamangna. Duryodana ngawisuna bapana, Dréstarata, ambéh ngidinan pikeun ulin dadu. Yudistira anu ogé resep kaulinan dadu, henteu nampik ku diondang.
Yudistira nandonkeun harta, karaton, sarta karajaanana sanggeus dihasud ku Duryodana sarta Sangkuni. Alatan henteu ngabogaan nanaon deui pikeun jadi tarohan, mangka manéhna nandonkeun dulur-dulur jeung pamajikanana, Drupadi. Tungtungna Yudistira éléh sarta Drupadi dipénta pikeun hadir di tempat judi alatan geus jadi milik Duryodana. Duryodana ngutus para ponggawana pikeun mapag Drupadi, tapi Drupadi nampik. Sanggeus gagal, Duryodana ngajurung Dursasana, adina, pikeun mapag Drupadi. Drupadi anu nampik pikeun datang, diséséréd ku Dursasana anu henteu ngabogaan rasa kamanusaan. Buukna dijambak nepi ka tempat judi, tempat salaki sadulur ngariung. Alatan geus éléh, Yudistira sarta sakabéh adina dipénta pikeun muka bajuna, tapi Drupadi nampik. Dursasana anu miboga watek dugal, metot lawon anu dipaké Drupadi, tapi lawon kasebut kaulur-ulur terus sarta teu béak-béak alatan meunang kakuatan gaib ti Sri Kresna anu nempo Drupadi dina kaayaan bahaya. Pitulung Sri Kresna dilantarankeun ku budina Drupadi anu ngabuntel tatu Sri Kresna dina waktu upacara Rajasuya di Indraprahasta.
Pati[édit | sunting sumber]
Dina kitab Mahaprastanikaparwa dicaritakeun, sanggeus Dinasti Yadu musnah, para Pandawa reujeung Drupadi mutuskeun pikeun ngalakonan lalampahan suci ngurilingan Baratawarsa. Minangka tujuan ahir lalampahan, maranéhanana nuju pagunungan Himalaya sanggeus ngaliwatan gurun anu ngampar di kalér Baratawarsa. Dina lalampahan nuju ka éta tempat, Drupadi maot.
Salaki jeung turunan[édit | sunting sumber]
Dina kitab Mahabarata vérsi aslina, sarta dina adat pawayangan di Bali, salaki Drupadi jumlahna lima urang anu nyaéta nu disebut Pandawa lima. Ti hasil hubunganana jeung lima Pandawa manéhna ngabogaan lima anak, nyaéta:
- Pratiwinda (tina hasil hubunganana jeung Yudistira)
- Sutasoma (tina hasil hubunganana jeung Bima)
- Srutakirti (tina hasil hubunganana jeung Arjuna)
- Satanika (tina hasil hubunganana jeung Nakula)
- Srutakama (tina hasil hubunganana jeung Sadéwa)
Lima anak Pandawa kasebut disebut Pancawala atawa Pancakumara.
Drupadi dina pawayangan Sunda jeung Jawa[édit | sunting sumber]
Dina budaya wayang Sunda jeung Jawa, hususna sanggeus meunang pangaruh Islam, Déwi Drupadi dicaritakan rada béda jeung carita dina kitab Mahabarata vérsi aslina. Dina carita pewayangan, Déwi Drupadi kawin jeung Yudistira hungkul sarta lain ka Pandawa séjénna. Carita kasebut bisa diregepkeun dina lalakon Sayémbara Gandamanah. Dina lalakon kasebut dicaritakeun yén Yudistira miluan sayémbara nu diayakeun ku Raja Drupada ngéléhkeun Gandamanah. Saha anu hasil meunang sayémbara, ngabogaan hak ngabogaan Drupadi. Yudistira milu sayémbara kasebut tapi manéhna henteu turun langsung kana pakalangan tapi diwakilan ku Bima. Bima hasil ngéléhkeun Gandamanah sarta hasil meunangkeun sayémbara. Alatan Bima ngawakilan Yudistira, mangka Yudistira anu jadi salaki Drupadi. Dina adat pawayanagn Sunda jeung Jawa, anak Drupadi jeung Yudistira téh ngaranna Radén Pancawala.
Béda carita antara kitab Mahabarata jeung carita dina pawayangan Sunda jeung Jawa alatan pangaruh mekarna agama Islam di tanah Sunda jeung tanah Jawa. Pintonan wayang anu dina waktu éta pohara dipikaresep ku balaréa, henteu ditumpes atawa dilarang tapi disaluyukeun jeung ajaran Islam. Nurutkeun hukum Islam, saurang wanoja henteu kaci ngabogaan salaki leuwih ti hiji. Mangka ti éta, carita Déwi Drupadi dina kitab Mahabarata vérsi asli anu warnana Hindu nyalahan hukum Islam. Pikeun nyegahna, para bujangga atawa seniman Islam ngarobah carita kasebut ambéh luyu jeung ajaran Islam.
Tumbu ka luar[édit | sunting sumber]
- (en) Drupadi, wanoja India sajati
- (en) Carita Déwi Drupadi dina carita asli India
- (en) Sipat Déwi Drupadi (ditulis ku Madhuri Guin)


text:
Futsal
Futsal nyaéta sajenis maén bal anu dicoo di lapang kaulinan anu leuwih leutik sarta utamana dicoo dina rohangan. Ngaranna asalna ti basa Portugis futebol de salão atawa basa Spanyol fútbol de salón, anu bisa ditarjamahkeun minangka "maén bal di jero gedong" atawa "maén bal dina rohangan". Ngaran fútbol de salón dipaké salila kajawaraan dunya kadua olahraga kasebut, anu diayakeun di Madrid dina warsih 1985. Saprak waktu éta, kabéh ngaran séjén geus resmi sacara internasional robah jadi futsal.
Futsal dicoo antara dua tim anu unggal diwangun ti lima pamaén, salah sahijina nyaéta nu ngajaga gawang. Pamaén gaganti saban tim kaci digantian henteu kawates.


text:
Kaulinan Barudak jeung Diajar Mingpin Katut Dipingpin
Salian ti pikeun diajar kumaha ngajarkeun pangabisa ka babaturan atawa barudak séjénna, kaulinan barudak ogé miboga mangpaat pikeun diajar kumaha carana mingpin babaturan (grup) jeung kumaha alusna dipingpin ku babaturan. Aya sababaraha rupa kaulinan anu henteu bisa dipigawé ku sosoranganan. Dina maénkeun kaulinan téh kudu dibarengan jeung dibantuan ku babaturan. Naha arék jadi sababarha grup atawa ngan ukur sagrup dina ngulinkeunana.
Kaulinan saperti pris-prisan, nyieun sasaungan, peperangan, jeung anu séjénna merlukan barudak anu leuwih ti saurang. Dina maénna barudak sahanteuna bisa dijieun hiji grup. Dina grup ieu diperlukeun budak anu bisa mingpin grupna supaya dina ngulinkeun kaulinan barudakna bisa alus atawa sampurna.
Dina maén pris-prisan, aya dua grup. Unggal grup biasana mah osok aya budak anu dipikolot pikeun mingpin barudak anu séjénna dina sagrupna pikeun mapatahan jeung nyontoan kumaha maén pris-prisan anu alus. Supaya dina maén pris-prisanana bisa meunang, ngéléhkeun grup musuh. Pon kitu deui dina maén peperangan. Dina dua tim (grup) téh osok aya pamingpinna pikeun mingpin grup supaya bisa meunang dina maén peperanganana.
Dina nyieun kaulinan mangrupa sasaungan ogé sarua. Sanajan dina nyieunna biasana mah ngan ukur sagrup, dina prak-prakanana, aya budak anu dipikolot pikeun nyontoan jeung tukang tutah-titah kumaha carana nyieun sasaungan. Budak anu mingpinna, bisa tutah-titah ka barudak séjénna pikeun migawé naon anu kudu dipigawéna. Naha dititah nyieun tihang, néangan tali, jeung nu séjénna. Bisa ogé budak anu mingpinna nyontoan heula kumaha cara barang jieun anu alus.
Kitu deui reujeung jinis kaulinan barudak séjénna anu dina prak-prakan maénna dijieun grup atawa tim.
Barudak anu dijieun pamingpin dina grup biasana mah budak anu geus apal kana cara maén kaulinan barudak anu keur diulinkeunana. Atawa budak anu dipikolot (budak anu umurna pangkolotna). Ieu téh supaya barudak séjén anu dipingpinna bisa luyu reujeung anu mingpinna. Henteu jadi mantangul atawa mahiwal.
Posted on 2 April 2013, in Diajar and tagged diajar mingpin, Kaulinan Barudak, peperangan, pris-prisan, sasaungan. Bookmark the permalink. Tunda talatah.